Широколистна растителност – Градински център "Бела Гардън"\nAcer negundo ‘Flamingo’ /Ясеноволистен явор “Фламинго”/\nКатегория: Широколистно дърво\nОписание: Средновисоко до ниско широколистно дърво с опадливи листа, с закръглена корона Декоративна ценност представлява сложния лист с преливащи се бели, розови и зелени цветове.\nРастителен вид: Дърво, от 6 до 8 м височина\nЗимоустойчивост: до -15° C\nЛист: Опадлив, пъстър\nЦветове: жълти, прости, до 2 см\nПлодове: двукрилки с остър ъгъл между крилатките\nПериод на цъфтеж: IV – V (малко преди разлистване)\nПлодове: без декоративна стойност\nЕсенна окраска: жълта\nПрепоръки за отглеждане: няма.\nAcer palmatum /Палмоволистен клен/\nОписание: Ниско широколистно дърво или висок храст с гъста чадъровидна корона. Листата са дребни 4-6 см, дланатовидно насечени, на есен с червена окраска.\nРастителен вид: Дърво, до 6 – 8 м височина\nЗимоустойчивост: до -5° C\nЛист: Опадлив, червен\nЦветове: червени, прости, до 2 см\nПериод на цъфтеж: IV – V\nЕсенна окраска: жълто,оранжево,червена\nAcer palmatum ‘Atropurpureum’ /Палмоволистен клен “Атропурпуреум”\nОписание: Ниско широколистно дърво с опадливи листа, което за нашите географски ширини се развива като храст. Листата са 5 делни с тъмночервена окраска през целия вегетационен период.\nРастителен вид: Дърво, до 5 м височина\nЛист: Опадлив, тъмночервен през целия вегетационен период\nЕсенна окраска: червена\nAcer palmatum ‘Black Lace’ /Палмоволистен клен “Блек лейс”/\nОписание: Ниско широколистно дърво с опадливи листа, което е със сравнително бавен растеж. Младите листа са тъмночервени и до края на сезона потъмняват. Подходящ е за засаждане, като акцент или в групи.\nРастителен вид: Дърво, до 3 м височина\nЛист: Опадлив, тъмночервен, дълбоконарязан\nСлънце/сянка: слънце, до частична сянка\nAcer palmatum ‘Bloodgood’ /Палмоволистен клен “Блъдгуд”/\nОписание: Голям широколистен храст или ниско дърво с опадливи листа. Листата са виненочервени 5 – 7 делни и когато те паднат през есента остава декоративния ефект на кората, която е червена. Подходящ е за засаждане, като акцент или в групи.\nРастителен вид: Дърво, до 4,5 – 6 м височина\nПочва:глинесто песъклива, влажна, леко кисела, добре дренирана\nAcer palmatum ‘Crimson Queen’ /Палмоволистен клен “Кримсон Куин”/\nОписание: Голям широколистен храст или ниско дърво с опадливи листа. Листата са яркочервени, фино нарязани, като до края на есента потъмняват. Подходящ е за засаждане, като акцент или в групи. Сравнително бързорастящ.\nРастителен вид: Дърво\nСлънце/сянка: шарена сянка\nAcer palmatum ‘Dissectum Atropurpureum’ /Палмоволистен клен/\nКатегория: Широколистен храст\nОписание: Средновисок опадлив храст. Листата са със силно насечени до основата, които на свой ред наново са разсечени дълбоко и през целия вегетационен период са тъмночервени на цвят.\nРастителен вид: Храст, над 1 – 1,5 м височина\nСлънце/сянка: слънце, полусянка\nAcer palmatum ‘Orange Dream’ /Палмоволистен клен, “Ориндж дриим”/\nОписание: Висок храст или ниско дърво. Цвета на листата е различен през различните сезони, жълт през пролетта, зеленикав през лятото, оранжево-жълт през есента. Кората е ярко зелена.\nРастителен вид: Храст, до 3 м височина\nЛист: Опадлив, червен с длановидна форма\nЕсенна окраска: оранжево-жълта\nAcer platanoides /Шестил/\nОписание: Високо широколистно дърво с гъста корона и опадливи листа. Листата са зелени, дълги 10-15 см,\nпрости, дланoвидно насечени с вдлъбното назъбени дялове. Използва се основно при паркови и алийни засаждания. По-широко приложение в озеленяването намират други декоративни форми на вида.\nРастителен вид: Дърво, над 25 м височина\nЗимоустойчивост: до -25° C\nЛист: Опадлив, зелен\nПочва: добре дренирана\nЕсенна окраска: наситено жълта до оранж\nAcer platanoides ‘Crimson Sentry’ /Явор, шестил “Кримсон сентри”/\nОписание: Ниско дърво или висок храст с гъста корона и опадливи листа. Растежът е строго изправен, клоните са силни и никога не увисват. Подходящ както за средни, така и за малки градини. Листата са ярко пурпурно червено, когато са млади и тъмночервени през лято. През есента те стават медно кафяви или медено жълти. Цветовете са събрани в щитовидни съцветия, имат ярко червени дръжки и жълти тичинки. Кората е почти сива и красиво контрастира с прясно появяващите се листа.\nРастителен вид: Дърво, над 3 – 6 м височина, 2 – 3 м ширина\nЛист: Опадлив, зелен, 10 – 18 см\nЦветове: червено бордо\nСлънце/сянка: слънце до полусянка\nПочва: влажна, добре дренирана\nЕсенна окраска: наситено жълто до оранжево\nAcer platanoides ‘Drummondii’ /Явор, шестил “Друмондии”/\nОписание: Средно високо дърво със закръглена, гъста, красива корона и опадливи листа. Листата са красиво кремаво-бели, разноцветни по ръбовете, с ярко зелени центрове. През есента листата пожълтяват. Има средно бърз растеж и е подходящ както за средни, така и за малки градини.\nРастителен вид: Дърво, над 5 – 8 м височина, 2 – 3 м ширина\nЛист: Опадлив, зелен с бял кант, 10 – 18 см\nЕсенна окраска: жълто\nAcer platanoides ‘Globosum’ /Кълбовиден явор, шестил /\nОписание: Дърво с правилно закръглена, гъста, корона и опадливи листа. Младите листата са с бронзово-червен цвят, заедно с малки, но забележими ярко жълти цветове, групирани в щитоносни съцветия. Есенният цвят на листата е ярко златисто-жълт. Има бавен растеж. Добре толерира крайбрежния климат и замърсяването на въздуха, което го прави подходящ за алейни насаждения.\nРастителен вид: Дърво, над 3 – 6 м височина\nЛист: Опадлив, зелен, дълбоко нарязан, с дължина 10 – 20 см\nПочва: адаптира се към всякакъв вид почви\nЕсенна окраска: жълт\nAcer platanoides ‘Princeton Gold’ /Явор, шестил “Друмондии”/\nОписание: Този сорт има един от най – хубавият златисто – жълт цвят. Той е с овална корона. Младите листата са ярко жълти с червени дръжки, като към края на лятото листата стават зеленикави. С отличителния си цвят е подходящ а засаждане в групи и като солитер.\nРастителен вид: Дърво, до 12 – 17 м височина\nЛист: Опадлив, жълт, дълбоко нарязан, с дължина 10 – 20 см\nПочва: адаптира се към всякакъв вид почви, но предпочита влажни и добре дренирани\nAcer platanoides ‘Schwedleri‘ /Явор, шестил “Шведлери”/\nОписание: При разлистване листата са кървавочервени, после тъмночервеникаво – зелени, а листната дръжка и жилките – червени. Листопадно дърво образуващо овална корона. През пролетта се образуват зеленикаво – жълти цветове през пролетта. Устойчив на замърсени и ветровити места. Много често използван сорт, като алейно парково насаждение и в зелените площи.\nРастителен вид: Дърво, до 15 – 20 м височина\nЛист: Опадлив, червен, с дължина 10 – 20 см\nСлънце/сянка: сянка до полусянка\nПочва: не понася влажно почви\nAcer pseudoplatanus /Обикновен явор/\nОписание: Високо широколистно дърво с опадливи листа. Листата са прости, петделни с леко назъбени дялове, през есента с жълта окраска. Използва се основно при алейни и паркови озеленявания. Широко приложение намират декоративните форми на вида според формата на короната и окраската на листата.\nЛист: Опадлив, прост, зелен, 8 – 16 см дълги\nAcer pseudoplatanus ‘Worley’ /Явор, шестил “Уорли”/\nОписание: Средно по размер дърво с широка яйцевидна, неправилна, тъмна, плътна корона. Кората е сива, клоните – сиви до маслиненозелени. Младите листа са в златистожълт цвят и избледняват в жълто-зелен до зелен цвят през лятото. Прави дълбока коренова система. Широко използван сорт, като паркове, площади, тематични паркове, гробища, крайбрежни зони, индустриални зони, големи градини.\nРастителен вид: Дърво, с 10 – 15 м височина\nЛист: златистожълт до жълто зелен, 8 – 16 см дълги\nAesculus hippocastanum /Конски кестен/\nОписание: Високо широколистно дърво с гъста широкояйцевидна корона. Листата са сложни с 5 – 7 дяла, зелени. Цветевете са бели и се появят едновременно с разлистването и непосредствено след него. Плодовете узряват края на ІХ – Х. Кутийките на плодовете са с едри бодливи шипчета.\nРастителен вид: Дърво, до 25 м височина\nЗимоустойчивост: до -20° C\nЦветове: бели, прости, до 2 см\nПрепоръки за отглеждане: Не понася замърсен въздух.\nAlbizia julibrissin /Ленкоранска албиция/\nОписание: Листопадно ниско дърво с ажурна чадъровидна корона. Листата са сложни, двойноперести, дълги. Цветовете са розови, ароматни, събрани в пухести сферични съцветия. Използва се за единични и алейни засаждания. У нас се отглеждав най – топлите части на страната – Черномоието, Стара Загора, Пловдив, Сандански и др.\nРастителен вид: Дърво, от 5 до 10 м височина\nЗимоустойчивост: до -16° C\nЦветове: розови, прости, до 2 см\nПериод на цъфтеж: изключително продължителен от края на юни до първата поливина на септември\nПлодове: боб с няколко семена, без декоративна стойност\nЕсенна окраска: жълта лимонена\nAronia x prunifolia ‘Nero’ /Сливолистна арония “Неро”/\nОписание: Широколистен, бързорастящ храст с опадливи листа. Листата са овални, обратнояйцевидни, тъмнозелени, гланцирани, с пурпурен отенък от долната си страна. Цветовете са бели и се появяват средата на май. Плодовете са черни, сферични, богати на витамин `С`.\nРастителен вид: Храст до 3 м височина и до 2,5 м ширина\nПериод на цъфтеж: V\nСлънце/сянка: слънце до частична сянка\nПлодове: лилаво – черни, трайни, престояват на храста от септември до октомври\nЕсенна окраска: червено – оранжева\nAucuba japonica ‘ Variegata‘ /Аукуба/\nОписание: Висок вечнозелен храст с правилна заоблена форма. Има лъскави елени клонки. Листата са елиптично овални, тъмнозелени и лъскави. На пролет се появяват дребни пурпурни цветове. Плодовете са яркочервени топчета и се оформят в края на лятото. Предпочита богати почви и сенчести месторастения.\nРастителен вид: Храст, до 2 м височина\nЛист: Вечнозелен, зелен с гъсто осеяни жълти точки и малки петна\nЦветове: червени, до 2 см\nСтруктура на цветовете: прости\nЕсенна окраска: –\nBerberis thunbergii ‘Aurea’ /Жълт кисел трън/\nОписание: Гъст широколистен храст с опадливи, заоблени листа, които са ярко жълти през пролетта и началоо на лятото, а по – късно стават жълтеникаво – зелени. Цветовете са кремаво-розови, на гроздчета. Плодовете са червени, лъскави, с удължено елиптична форма.\nРастителен вид: Храст над 1 м височина и 1 – 1,5 м ширина\nЦветове: розови, прости\nПериод на цъфтеж: V – VI\nЕсенна окраска: оранжево – червен\nBerberis thunbergii ‘Atropurpurea’ /Червен кисел трън/\nОписание: Храст с опадливи листа, които през целия вегетационен период са пурпурно-червени, с обратнояйцевидна форма и целокрайни без бодлички. По клонките, в основата на листата има триделни шипчета с 1 – 1.5 см дължина. Цветовете са кремаво-розови, на гроздчета. Плодовете са червени, лъскави, с удължено елиптична форма.\nBetula pendula /Бреза бяла/\nОписание: Високо до 30 м. дърво с гладка, тънка бяла кора, която се обелва на хоризонтални ивици. Листата са ромбовидни или сърцевидни, заострени на върха. Образува ажурна корона с неправилнояйцевидна форма. Мъжките съцветия са дълги, цилиндрични, увиснали реси, а женските – къси, изправени, цилиндрични. Плитка коренова система. Цъфти през пролетта. Силно светлолюбив вид, студоустойчив и привързан към влажния планински климат. Развива плоска, силно разклонена коренова система.\nРастителен вид: Дърво, до 30 м височина\nПрепоръки за отглеждане: страда от замърсен въздух, високата лятна температура и въздушна сухост.\nBetula pendula ‘Youngii’ /Бреза бяла “Йонгий“/\nОписание: Широколистно дърво с опадливи листа, средно високо. Кората е бяла, както и при другите брези, с тънки, силно провиснали млади клонки и разпространени скелетни клони, придаващи неправилна, чадъровидна и силно живописна форма на короната. Листата са триъгълни, с ширококлиновидна основа и дългозаострен връх. Присадена форма, най – често на различно високо стъбло.\nBetula pendula ‘Doorenbos’ /Хималайска бреза “Дооренбос“/\nОписание: Широколистно дърво с голяма плътно разклонена корона. През първата година кората е кафеникаво – жълта, след това става с много бял цвят и се отделя на тънки ивици. Листата са лъскави, тъмнозелени, 12 см дълги. С много бялата си кора този сорт е изключителен акцент особено през зимата. Използва се като солитер или в групи.\nРастителен вид: Дърво, с височина от 9 м до 15 м\nBuddleja davidii /Летен люляк/\nОписание: Висок широколистен храст, полувечнозелен. Леторастите са дълги, със срещуположно разположени по тях листа. Листата са издължени, целокрайни, мъхести и сребристи от долния си край, дълги до 10 см. Цветовете са с декоративна стойност, събрани в гъсти съцветия с дължина до 25 см.\nРастителен вид: Храст над 1 м височина\nЛист: Полувечнозелен, зелен\nЦветове: розови, сини, лилави, бели, прости, до 2 см\nПериод на цъфтеж: VII – VIII\nBuxus sempervirens /Обикновен чимшир/\nОписание: Широколистен вечнозелен храст, бавнорастящ вид. Младите леторасти са светло кафяви. Листата са тъмно зелени, овални, лъскави, 1-1.5 см.\nРастителен вид: Храст, над 1 м височина\nЗимоустойчивост : до -20° C\nЛист: Вечнозелен, окраска зелени\nПериод на цъфтеж: –\nСлънце/сянка: сянка, полусянка\nCatalpa bignonioides /Бигнониевидна каталпа/\nОписание: Високо широколистно дърво с опадливи листа, подходящо за единични и групови засаждания. Листата са срещуположни с широкосърцевидна форма, понякога с 1-3 малки дяла, зелени, леко окосмени отдолу. Цветовете са бели, тръбесто фуниевидни, 2-3 см дълги, събрани в метличести съцветия. Плодовете са дълги цилиндрични кутийки.\nРастителен вид: Дърво, от 5 до 20 м височина\nЦветове: бели, прости, от 2 до 5 см\nЕсенна окраска: жълто лимонено\nCatalpa bignonioides ‘Nana’ /Кълбовидна бигнониевидна каталпа/\nОписание: Малко дърво с опадливи листа. Тази форма е малка и компактна и отлично пасва на малки дворове. Листата с форма на сърце са светло зелени и меки. Дървото изглежда компактно заради закръглена си корона. Расте средно бързо и много плътно. Този сорт не произвежда цветя.\nРастителен вид: Дърво, от 2 до 3,5 м височина\nCercis siliquastrum /Европейски див рожков/\nОписание: Дърво, по – рядко храст, висок 3 – 4 м, с почти черно оцветена кора. Листата са бъбрековидно закръглени със сърцевидна основа и тъп връх, целокрайни и голи. Цветовете са събрани по няколко в снопчета, появяващи се върху миналогодишните и по – стари клонки, даже и върху стъблото. Сухоустойчив и невзискателен към почвата вид. Използва се за озеленяване на улици, за единични и групови засаждания в паркове и лесопаркове.\nРастителен вид: Дърво, от 10 до 12 м височина\nЦветове: розовопурпурни, опадливи\nПочва: издържа на варовик


Вибрации между 2000 - 2200 оборота - 1.9 TDI-PD 101кс - Octavia 1 - Шкода клуб България\nВибрации между 2000 - 2200 оборота - 1.9 TDI-PD 101кс\nАприл 1, 2009 в Octavia 1\nКолеги, преди няколко седмици заведох возилото в Еуратек да ми остранят "тунинга" по колата - няколко чегрътки по броня и калник. След като я оправиха (без грам забележка съм по тоя проблем) колата започна да вибрира като на "незакопчана" щипка някъде отпред вляво - пред мен. Вибрацията се появява при всички положения - празен ход, 1,2,3,4,5 скорост (на задна не съм пробвал ) и след около 2200-2250 оборота изчезва. Според мен нещо не е закачено както трябва и тогава резонира.\nВодих я пак за това, огледаха я, предположиха въздушен филтър, вдигнаха я на повдигача и я върнаха. Понеже на празен ход не го чувах реших, че са я оправили. Само че Петко Бочаров се намеси - Да, ама НЕ - започна пак да си го издава тоя звук.\nТъй като реших да се възползвам от промоцията за 10% отстъпка от работа и накладки отидох да ми ги сменят. Тук една червена точка както на сервиза, така и на приемчика - като разбра на колко километра е ми каза "Не е ли много рано?" (справка 23 688км ). Но децата нямат спирачки, аз също - викам Скърца ми (което е вярно, не винаги и относително тихо). И отново споменах за проблема с вибрацията/звука.\nДнес ми се обадиха да ми кажат две неща:\n1. Накладките няма смисъл да се сменят, не са захабени (червена точка опрделено - нищо не им пречеше при проявеното желание от мен да ми ги сменят и да инкасират сума за работа и материали, но те са коректни и ми казват)\n2. Не успяват да го чуят шума, предполагат, че е може би от някакъв клапан на турбо (аз пропуснах няколко "такта" на сърцето при тая информация) и да отида да им демонстрирам.\nНе знам как да им го демонстрирам по-добре, защото миналия път ми направи впечатление, че се чува само вътре в колата и при затворени прозорци. Отвън при отворен капак другите шумове го "надвиват". Чудя се дали ако имат пак 1.9 TDI-PD 101кс за ремонт (но не по двигателя) да им предложа по едно кръгче с двете една след друга и следене конкретно на този оборотен диапазон. Но някак имам чувството, че няма да стане - трябва да имат налична колата, да имат желание да пробват и евентуално да хванат разликата.\nНо се обръщам към всички колеги, които евентуално са имали същия проблем - тази вибрация в оборотите 2000-2200 - колата не върви по-зле, освен шума друго не забелязвам.... но съвсем случайно тези обороти съвпадат с диапазона 100-130км/ч на 5-та скорост - т.е. на магистралата винаги имам шумотека. Дали ви се е случвало, нещо да ви звучи познато и какви са били проблемите/решенията?\nПърво : Добре дошъл в клуба на чуващите ,\nПреди време бях писал по същия повод , само че при мен резонанса се получава в диапазона 1200-1400 об. Първото нещо към което се насочих беше ауспуха . Отидох в сервиза на шкода в Стара Загора - казаха ми , че е перфектна . След това в Пловдив - същата работа . Остана ми последната надежда за Надежда в София. Грабнах се и отидох . Преслуша я едно от младите момчета , покара я - ЧУ ГО ! Отвори капака и взе да мърда кутията на филтъра и други PVC анДЖаклами ( ). Да ама не . После я вкараха в сервиза , а аз останах да кибича отвън...След половин час излезнаха и казаха , че и колата на ШЕФА се чувала по същия начин... Ба си ...\nПри мен се получава само на топъл двигател при топло време . Зимата - рядко , само след мн. дълго каране. За мен си е нещо от заглушителите , ама де да знам ...!!!! Струва ми се , че като загреят нещо почва да вибрира в ауспуха.\nДруг колега от Троян бе споделил , че при него подобна вибрация била отстранена чрез смяната на клапан на турбото - дебел цилиндър стоящ след въздушния филтър. Преди това били сменени съединител , маховик , тампони и тем подобни ужасии.\nsmile159 Наздраве на всички шкодоимащи събратя !!! smile159\nПровери пластмасовата щипка от ляво на предното стъкло,дали не се е измъкнала,дето служи за закрепване на талончета.\nПри мен се оказа ,че от нея се получава такова бръждене,около 2000об.\nТа заради това ходих три пъти до сервиза,докато го разберат от къде е. ](*,)\nПърво : Добре дошъл в клуба на чуващите smile126 smile091\nCoverdale, ТОЧНО за това не се бях сетил, пък е реален шанс това да е източника.\nДимон - звука го има при всякакъв двигател - студен, топъл, тъкмо загасен и пак запален. Разликата е, че когато е студен и когато е на скорост се чува по-силно... Но ако наистина е тая пластмасова джиджавка - съвсем обяснимо - двигателя вибрира най-много като е студен и когато е натоварен, т.е. на скорост.\nДнес ще ходя да си я прибера, силно се надявам държача да е. Ще пиша резултатите.\nEDIT: Прибрах я, звука си го има. Обясниха ми, че е нормално - от клапан на турбото, по принцип си го имало. Но преди го нямаше... При тези обороти вибрациите ставаха по-силни, но никога не са били толкова шумни...\nХей Dereal, я разкажи какво точно имаш предвид под вибрация ! Купето и мотора се тресат или чуваш само такъв звук наподобяваш на две допиращи се неща изпаднали в резонанс.\nПри мен звука става по-силен през лятото . Тъкмо бях го позабравил малко и сега със затоплянето ](*,) ](*,) , отново. При мен НЕЩОТО е само вибрация в обороти 1200-1400 , после се слива със звука на мотора.В момента на резонанс се усеща по-силно треперене на волана ( на свободен ход и на големи обороти волана тръпне мнооого слабо)...и най-интересното е , че се чува само вътре. Дори като отворя прозореца затихва.Чува се всякога и на всички скорости (след като е загряла колата). Дори и да съм отнел газта , при намаляване със скорости минавайки през тези обороти изръмжава подобаващо. Три пъти съм ходил за това нещо, но ще ходя пак . Бърка ми в мозъка като карам бавно из града .\nизолация му е майката! smile159\nsmile159 Наздраве , макар и в работно време , ама преди го нямаше гадния звук бе, Митак !\nИ при мен има вибрация между 1100 и 1300 оборота.... дали ще е на скорост или не , винаги се чува.. отначало забелязах, че пластмасовия капак на двигателя има луфт, но след като го затегнах, пак се чуваше... като имам време ще я закарам да я погледнат\nАз бях в ЕТ - Надежда вчера . Пробвахме , карахме , ....Според момчетата моята вибрация не била кой знае каква , но я чуха !!! КЕФ !!! Излезе голяма тъпотия !!! Откри я пича в приемната с плитката! Браво на него !!!\nОказа се , че е една черна кутия , която играе ролята на СМУКАЛАТОР веднага след декоративната решетка , след нея въздуха се подава по една гофрирана тръба на въздушния филтър...Има един лабиринт в нея с цел да не влиза вода в смукателната система.\nПри обороти между 1200-1300 двигателя вибрира най-много и изпада в резонанс с тази "кутия". Вибрацията се предава по коша на мотора ( тъй като е вързана директно за челната релса на колата) и директно в купето.\nНе било проблем , но нямало какво да се направи...За мен това обаче не бе решение на проблема и поставих ВЕДНАГА 2 стериопора под двата края на кутията вкарани под натиск , които да я натегнат към интеркулера. Резултата беше налице. smile169 , сега само ми остава да измисля нещо по-кадърно , за да изпитам пълно удовлетворение...\n=D> Браво вече си спокоен :smt017


Какви са вариантите ни за сглобяеми къщи? | Фирми и сайтове за услуги за всичко и за всеки\nКакви са вариантите ни за сглобяеми къщи?\n26/03/2017 Къщисглобяеми къщиuslugite.net\nЩом сте решили да промените местоживеенето си, като сте избрали строителство на къща, може би сте се заредили с търпение за това.\nКакто знаете да се построи цяла къща отнема много време и труд, както и финансови средства по време на което може да ни се наложи да направим много компромиси. За това пък имаме възможност да се ориентираме към друг и по-бърз начин за сдобиване с желания дом. В evtindom.eu можем да видим какви са вариантите ни за сглобяеми къщи evtindom.eu, които могат да облекчат до голяма степен и финансовите средства, които сме планирали да вложим, както и времето за техническото изпълнение.\nНачинът на работа на фирмата е свързан с етапи, в които се ангажират различни специалисти, според това в което са най-добри. Така работата е извършва по-бързо и ефективно. Сроковете за изпълнение на сглобяема къща са доста по-кратки от обичайните, поради липсата на етапи за съхнене. Металните конструкции, от които са изградени този вид сглобяеми къщи са характерни с висока ефективност. Не на последно място този вид строежи са устойчиви на земетресения. В сайта можете да видите различни варианти и като стил и като големина. Гаранцията на металната конструкция на сглобяема къща е от сто години.\nСами можете да прецените устойчивостта на такъв вид решение, а освен това можете и да посетите на място някои от готовите проекти, за да придобиете реална представа за самото изпълнение. Можете да изберете малокалибрена къща, в която да се разположите с любим човек или голяма двуетажна постройка за многочленно семейство. Вече няма нужда да се разделяте с идеята за луксозно жилище или голямо пространство,в което да се чувствате свободни и радостни. След като възможността да поръчате една от видовете сглобяеми къщи, не само това е възможно, но и по-евтино. Вижте подробности в сайта и помислете, преди да вземете окончателно решение. Време е да кажем не на компромисите, като си позволим подаръка да живеем щастливо.\n← Къде можем да намерим лаптопи втора ръка?\tЗащо да ползваме именно ГНП Бош? →


Бивш зам.-министър е осъден за подкуп - България | Vesti.bg\nБивш зам.-министър е осъден за подкуп\nПри второто гледане на делото за 100 хил. лева подкуп Софийският апелативен съд осъди и бившия зам.-министър Раиф Мустафа\n22 юни 2011, 15:28\nРаиф Мустафа (вляво) и Валери Маринов\nД ве годишна условна присъда получи бившият зам.-министър на вътрешните работи Раиф Мустафа за посредничество при даването на подкуп.\nСофийският апелативен съд осъди по делото и бизнесмена Росен Маринов.\nРаиф Мустафа получи присъда две години условно с четиригодишен изпитателен срок и глоба 3 хил. лева, Маринов - три години условно с петгодишен изпитателен срок и глоба 5 хил. лева.\nДвамата ще платят и разноските по делото.\nСофийският градски съд като първа инстанция оправда преди една година и двамата, но след това Маринов получи условна присъда.\nВърховният касационен съд върна делото отново на Апелативния съд с мотива, че има данни за участие в корупционната схема и двамата подсъдими.\nТе могат да обжалват днешното решение на САС отново пред Върховния съд.\nВ съдебната зала адвокатът на Раиф Мустафа - Васил Василев, заяви, че все по-често се случва ВКС да връща за преразглеждане дела, с указание да бъде наложена осъдителна присъда.\nСкандалът с тогавашния зам.-вътрешен министър от квотата на ДПС гръмна, след като на 11 юни при специализирана акция на прокуратурата и ДАНС бе арестуван бизнесменът Росен Маринов, предложил 100 хил. лева подкуп на шефа на Агенцията по рибарство и аквакултури Марин Димитров.\nПарите били предложени от управителя на "Авто Инженеринг холдинг груп" ООД Росен Маринов, за да бъде пуснат спечелен от фирмата му търг за 2,4 млн. лв.\nНяколко дни преди да бъде арестуван Мустафа подаде оставка като зам.-министър с "дълбокото убеждение в невинността и правотата си".\nРаиф Мустафа заместник-министър присъда подкуп


Да научим детето да не се страхува от доктори | Ezine.bg\nezine.bg»Статии»Семейство»Отглеждане на детето»Да научим детето да не се страхува от доктори\nАко се обърнем към статистиката, тя ще ни каже, че всяко второ дете изпитва страх от хора със престилки – лекари, зъболекари, медицински сестри. Можем да го наречем дори инстинкт за съхранение – страхът се появява вследствие на асоциацията. Малките деца асоциират лекарите и изобщо медицинските работници с болка.\nАко можем да определим кои деца се страхуват повече, това ще са децата на родителите, които също се страхуват от това и подсъзнателно го показват на децата си. Нищо странно няма в този страх – децата се страхуват от доста неща, задача на родителите е да помогнат страхът да изчезне.\nКато за начало започнете да говорите не детето къде отивате, защо отивате, какво ще се случи. Страхът от неизвестното ужасява децата много повече, от каквото и да било друго. Ако не знаят защо отивате в главичката на мъничето се появяват много страшни за него сценарии и започва да плаче, да изпада в истерия. Затова кажете каква е причината отново да посещавате лекар.\nАко ви се струва по-лесно разкажете на детето за организма, различните системи и какво се случва с тях като приказка. Така ще го успокоите и ще му дадете тема за размисъл. Кажете му защо грипът, настинката и изобщо вируса, с който са се заразили са лоши и какво прави лекарите добри.\nКогато разказвате, не забравяйте, че говорите с детето си – то попива всичко, което казвате. Затова най-добре внимавайте какви думи използвате, колко подробно говорите и каква е интонацията ви.\nОчаква се и вие да сте притеснени щом отивате на лекар за малкото си съкровище, но се опитайте да го прикриете – не предавайте вашето притеснение на детето. За него е достатъчен стрес, че отново ще види човека с бялата престилка.\nИ все пак в обясненията не бъдете прекалено конкретни – подробностите в пълния им вид, само ще го притеснят повече. След като излезете от кабинета, възнаградете го. Заведете го на сладкарница или му купете нещо, което обича. Покажете му, че се е държало правилно и вие сте доволни от това.\nХубаво е децата да познават лекаря, при когото ходят. Обикновено педиатрите имат подход с децата. Добре е още през началните срещи да се запознаят, да поговорят за нещо, за да може детето да види и другата страна на лекаря. По този начин следващите пъти няма да прави асоциация с болка, а с нещо друго, по-приятно.\nКакво трябва да знае детето преди първи клас\nДа се научим да казваме НЕ\nДа се научим да устояваме на сладко!5


Ники Василев яде с ръце\n03 Октомври 2021, 12:06\nНеуспелият кандидат-премиер на Слави Трифонов Николай Василев отиде на обяд с чаровна брюнетка в градината на столичен ресторант. Дамата, която му правеше компания, не е съпругата му Силвия, видяха папараците на „Уикенд”.\n51-годишният политик и икономист хапваше и пийваше бяло вино, а жената на масата му пушеше през повечето време. Тя също си бе поръчала ядене, но рядко посягаше към паницата. Затова пък чаровникът с прякор Малкия Мук бъркаше и в нейната чиния – да не иде зян храната й.\nДвамата едва ли са просто познати, щом Ники си позволява да я подяжда, коментираха помежду си клиенти от съседните маси. На хората и персонала в заведението им направи впечатление и друго – че Василев почти не използваше вилица и нож. Той поднасяше хапките към устата си предимно с ръце, като от време на време облизваше пръсти и се бършеше със салфетка.\nБившият вицепремиер на НДСВ бе облечен официално – с раирана риза и костюм. Придружителката му беше по-небрежна – с дънкова рокля и лек шал, който в някакъв момент свали. Дамата носеше очила, но цайсите стояха не върху очите й, а като диадема на главата. Косата й бе вързана на опашка.\nЗа Василев се знае, че живее в полите на Витоша и има две дъщери тийнейджърки – Виктория и Александра. Съпругата му Силвия се занимава с бизнес – прави тренинги за личностно и професионално развитие. Госпожата се прочу преди години с афинитета си към диамантите и скъпите златни бижута, които крадци обраха от семейния им дом.\nПреди време в общественото пространство плъзна слух, че ексвицето на Симеон Втори е пред развод. Мълвата обаче не намери потвърждение.\nБившият вицепремиер Николай Василев свърши кеша, дръпна..\n50-годишният бивш вицепремиер от кабинета „Сакскобургготски” Николай Василев посети..


Дава Под Наем Помещение В Идеален Център На Град Русе - Siana\nДава Под Наем Помещение В Идеален Център На Град Русе\nАгенция за недвижими имоти Сиана представя на Вашето внимание помещение в идеален център на град Русе, в непосредствена близост до множество административни, жилищни сгради и активен пътнико поток. Имотът е с площ от 139 кв. м., разпределени на две нива. Основният етаж е просторно търговско помещение, офис част и санитарен възел. Чрез вътрешно стълбище се достига до сутерен където са ситуирани още две допълнителни помещения. Подовите покрития са от теракот, а отоплението е решено чрез монтирани климатични системи. Имотът е с големи панорамни витрини. Помещението е подходящо за представителство на фирма, адвокатска кантора или салон за красота. Обявената цена е с ДДС.


Двама работници загинаха в завода на Кирил Домусчиев! | 7 Дни Банско\nДвама работници загинаха в завода на Кирил Домусчиев!\n7 Dni Bansko20.03.2017350\nДвама мъже са загинали при злополука на територията на завод за медикаменти в Пещера, който е собственост на Кирил Домусчиев, съобщиха от Областната дирекция на МВР в Пазарджик.\n„По първоначални данни двамата работници изпълнявали дейности по почистване на съоръжение в завода. Веднага са изпратени екипи на пожарната и полицията в Пещера“, обясни говорителят на пазарджишката полиция Мирослав Стоянов, цитиран от “Фокус”.\n„В завода се извършва ремонт на изливен резервоар. На един от работниците му става лошо. Влиза втори работник да му помогне, но той припада. Третият работник, който е бил дежурен, веднага сигнализира на тел.112. Изваждат хората, но усилията на реаниматорите са без резултат и мъжете умират”, обясни директорът на Инспекцията по труда в Пазарджик Васил Мезов.\nПредишнаНяма такъв отбор като Банско! Вижте къде отиват напусналите му футболисти\nСледващаПреди да гласувате за Марешки, изгледайте този филм! Ужасяващ е!


Високо кръвно. Причини и симптоми за високо кръвно налягане: За да не ви "докопа" диабета!\nЗа да не ви "докопа" диабета!\nПоловината от хората със захарна болест не са обръщали внимание на първите симптоми на заболяването\nПри състояние на преддиабет нивото на кръвната захар е над нормалните за нея стойности, но все пак не толкова висока, че да ви бъде поставена диагноза диабет. Трябва да знаете обаче, че преддиабетът не е съвсем безобидно състояние. Той прави диабета и всички усложнения на болестта твърде възможни. Преддиабетът е рисков фактор, който може да застраши вашето здравословно състояние в по-късен етап от живота ви. Затова не чакайте, докато състоянието ви се влоши, а действайте веднага, за да се справите със заболяването, преди то да е станало по-сериозно и опасно за здравето ви. Фокусирайте вниманието си върху промените, които трябва да направите по отношение на своя начин на живот. За да се справите успешно с преддиабета, първото и най-важно нещо, което трябва да направите, е напълно да промените навиците си.\nЕто няколко препоръчителни стъпки, които трябва веднага да предприемете, за да си помогнете сами:\n- Свалете 5-10% от общото си тегло и не допускайте връщането му отново, защото вече става опасно.\n- Ангажирайте се с 30-60-минутни фитнес упражнения поне 5 дена в седмицата.\n- Подложете се на нискомаслена, богата на фибри диета.\n- За да нормализирате високото си кръвно налягане, намалете консумацията на сол и алкохол.\n- Взимайте аспирин, освен ако ви е забранено по медицински причини, за начало консултирайте се с вашия лекуващ лекар.\n- Свалете кръвното си налягане и нивото на холестерола до границите, препоръчителни за диабетно болните пациенти.\nАко промяната в начина ви на живот не е достатъчна, за да намалите риска от диабет и сърдечно заболяване, то тогава приемът на медикаменти по лекарско предписание според вашите специфични нужди може да ви помогне. Все пак не разчитайте единствено на лекарствата и лекарствените препарати, а продължете практикуването на здравословен начин на живот. Следете показателите си. Нивото на кръвната захар като база за сравнение е относително условен показател. Ако кръвната ви захар превишава нормално допустимите стойности, това е индикатор, че е време да предприемете по-сериозни действия, за да подобрите здравословното си състояние, с цел да избегнете превръщането на преддиабета в диабет.


Проф. Байкова: Боядисани мандарини носят риск от алергии при децата - Flashnews\nсъбота, 19 септември, 15:43\nПроф. Байкова: Боядисани мандарини носят риск от алергии при децата\nБоядисаните мандарини, които се предлагат в големите търговски вериги, носят риск от алергии при децата. Това заяви проф. Донка Байкова, специалист по хранене и диететика\nТя посъветва плодовете да се измиват със сапун и четка, преди да се консумират. Потребители сигнализираха, че се продават мандарини, напръскани с оранжева боя, за да имат по-привлекателен вид. Те боядисват ръцете, а при измиване се отмива целия цвят на плода.\nТе се предлагат в големите търговски вериги на щанда „Промоция“ или в акция „Разпродажба“. От Българската агенция по безопасност на храните уточниха, че боядисването на цитруси не е забранено. Но повърхностната обработка може да се извършва само с определени вещества.\nПрипомняме, пак във връзка здравето на децата, в новия рецептурник за хранене в детските градини включват и храни катокиноа, авокадо, чиа, сушени боровинки, броколи и брюкселско зеле. Той ще бъде одобрен в началото на 2018 година.


Ferienwohnung Marloes - НАЙ-НИСКИ ЦЕНИ от agoda.com\nVockelied, Olsberg, Германия - Покажи на картата\nПовече за Ferienwohnung Marloes\nАко това, което търсите е хотел с добро местоположение в Олсберг, не се колебайте, а изберете Ferienwohnung Marloes. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nFerienwohnung Marloes предлага безупречно обслужване и необходимите удобства, за да удовлетвори гостите си. Хотелът е оборудван със съоръжения като барбекю съоръжения.\nКато допълнение всяка хотелска стая предлага широка гама от удобства. Много от стаите са с отопление, балкон/тераса, будилник, телефон, телевизор, за да удовлетворят и най-изискания вкус. Хотелът предлага прекрасни развлекателни съоръжения, такива като градина, които ще направят престоя ви незабравим. Когато търсите удобно и комфортно място за настаняване в Олсберг, изберете Ferienwohnung Marloes, който ще се превърне във втория Ви дом.


"Крайна необходимост" вдига дефицита над 3% - Последни Новини от DNES.BG\n"Крайна необходимост" вдига дефицита над 3%\nНе можем да спестим, хората носят сметки за по 20 млн., рече Близнашки\n26 сеп 2014 14:11, Веселина Йорданова\nГеорги Близнашки. Снимка: БТА\nСлужебният премиер Георги Близнашки допусна, че дефицитът в държавния бюджет може да надхвърли 3% - допустимия от Брюксел максимум.\n„Ако отидем малко нагоре, това ще бъде все с оглед на тази крайна необходимост, пред която е изправена страната – държавата да продължи да изпълнява жизненоважните си функции”, подчерта Близнашки в коментар на готвената актуализация от служебното правителство.\nЗдравната каса иска ремонт на бюджета си със 100 млн. лв.\n25 сеп 2014 15:03\n25 сеп 2014 13:16\nДупката в социалното министерство е 50 млн. лв.\n19 сеп 2014 16:00\nОт думите му стана ясно, че ремонтът на бюджета предвижда повече пари за здравеопазване.\nТой напомни, че за актуализацията е необходим парламент и уточни, че тепърва предстоят разговори с министрите.\n„Сигурен съм, че повечето от тях няма да бъдат доволни от това, което ще получат в резултат на актуализацията, но това са възможностите на нашата държава към днешна дата. Не мога да прогнозирам кои ще са най-доволни, ще има заседание на правителството и тогава ще се чуят всички претенции”, обясни Близнашки, като отново подчерта, че актуализацията е неизбежна.\nВ коментар на критики, че служебният кабинет не е успял да спести нищо, а приходите са под въпрос, той заяви, че тези доводи са неубедителни.\n„Ние получихме множество необезпечени ангажименти. Какво да направим с „Напоителни системи” примерно? Хората идват и поднасят сметки за 20 милиона. Това, което можахме да направим, е да отделим 4,5 милиона, за да решим една кризисна ситуация”, даде пример той, цитиран от „Фокус“.\nСпоред него кабинетът „буквално гаси пожари“.\n„Няма разход, който да е излишен, да е разход в повече, разход поради някакви хрумвания или опити да се печели обществена подкрепа. Точно обратното – всичките разходи, които правим, са неизбежни и крайно необходими – като се започне с преодоляването на последиците от пороите, дъждовете, наводненията и се стигне до опита да се стабилизират отношенията с ЕК. Там ангажирахме 750 милиона, за да възстановим плащанията, за да разчитаме, че на свой ред срещу всеки наш разход ще дойде в обратна посока 3 или 4 пъти повече", заяви Близнашки.\nТой смята, че със сигурност ще има допълнителни пари за Здравната каса, защото по думите му положението там е изключително тежко и тази помощ е „от първа необходимост”.\nБлизнашки коментира, че няма кой друг да предложи актуализация на бюджета и допълни, че мнозинството в следващото Народно събрание ще трябва да си поеме отговорността.\nОт своя страна, служебният кабинет готвел няколко законопроекта, сред които и за промени в Изборния кодекс, с цел следващият парламент да влезе в нормален ритъм на работа.\nВ отговор на въпрос дали в проекта за актуализация на държавния бюджет се предвиждат пари за КТБ и банковата система, служебният премиер предположи, че ще има и такива средства.\nБлизнашки се надява в откровен диалог с ЕК да се стигне до взаимно приемливо решение по казуса с КТБ. Вчера Брюксел обяви, че започва процедура срещу страната ни, защото е допуснала закъснение с изплащането на гарантираните депозити на граждани и фирми в КТБ и ТБ „Виктория“.\n„Тази процедура преминава през няколко фази. Сега сме в началната фаза, която е проучвателна, и е много важно какви отговори ще дадем на критичните бележки, които се отправиха към нас. Лично аз тепърва ще се запозная с тази материя, надявам се да успеем да обясним сложността на ситуацията, в която се намираме. Одитът в банката не е завършил, няма и парламент, който да санкционира евентуалните по-нататъшни действия с оглед оздравяването на тази банка, включително и отварянето й”, напомни той.\nОще по темата: МСГеорги БлизнашкиАктуализация на бюджета\nМАХАЙТЕ -ГИ ТЕЗ ГАДОВЕ БЕ БОРИСОВЦИ И ПЛЕВНИ,ФАНДЪЦИ,ТУРИ,БЕСЕПАРИ И ДРУГИ СЛУГИ НА САЩ СВЪРШЕНО Е С БЪЛГАРИЯ НЕ ВИЖДАТЕ ЛИ БЕ ИЗВЪДЕТЕ СИ ОЧИТЕОТ ГЪЗЪ\nYann преди 6 години\nДържавата отдавна е абдикирала..все още можем да се спасим, но едва ли.. умираме дори по-бързо отколкото мислим..заминавам и забравям докато все още мога.. чао, майко Българио, довиждане, чутовни балкане..\nТака "гаси пожари" че да е удобно за пожарникаря.\nТази усмихната разплута свиня ни натресе нови санкции от европейската комисияЧестито\nМоля ви господа министри , не правете повече нищо!!!! До изборите остават 9 дни (с тях и без тях). Вече направихте множество неща в ущърб на държавата и най-вече народа на България !! Умолявам ви, НЕ ПРАВЕТЕ ПОВЕЧЕ НИЩО ПРЕЗ ОСТАНАЛИТЕ 9 ДНИ !!!!P.S. знам че "Ви" и "Вас" се пише с главна буква , но на вас не ви се полага .\nНагъл и отвратителен е тоя на снимката.\nЗащо тогава всички партии са се мобилизирали да влизат в парламента, след като е толкова зле положението?Борбата за кокала ще е голяма и пак ще ги гоним като кучета и ще им чупим белите автобуси.*лета недни безсрамни. Няма ли кой да ги накаже най-после? Къде се покри и патриарха вместо да тропне по масата в унисон с гласа на народа?\nВсе повече се доказва, че Орешарски беше много по-добър премиер от Близнашки\nПринцип на назначения по време на управлението на кабинета " Близнашки" - ако си от ГЕРБ си назначен, ако не си - уволнение\nГероги Близнашки все повече се превръща в Георги Герберашки. . .\nАко поне за 2 години се спре краденето,източването,усвояването ще живнеме,Ама пуста алчност ще затрие е род и родина\nОбвиненията срещу кабинета са доста основателни, все пак ясно се вижда, че се кадрува само за една партия и се прави всичко възможно да се подготви евентуалното и управление, като всчко негативно ще падне върху бушона наречен " Служебен кабинет"\nТова сега думи и действия на премиера ли са или на началника му Бойко?\nАнтоанета Цонева преди 6 години\nНяма ли кой да защити професора от мръсните комунистически атаки в този червен форум. Утре всички на протест на паркинга пред битака в Орландовци.\nБлизнето смени гоумия брат СССР с ЕС.Другарката Росица Пастиркова, така разправяше, че не сме комунисти, а демократи.Раданчо и Пръмовица им припяват от време на време.\nЛесно му е да говори как страстите трябва да се успокоят, явно, защото той си е добре и си се е уредил, но пострадалите, ощетените и бъдещите ощетени заслужават нещо по-добро от " Да успокоим страстите"\nТака като гледам служебния кабинет ще отнеме славата на ГЕРБ и ще фалира държавата още преди да постави Бойко начело\nНа тоя от снимката разкладката му ще да е доста сериозна !\nТова е този преди 6 години\nГеорги Близнашки- съветник на Тодор Живков и кандидат член на политбюро на ЦК на БКП!На погребението на заместника на Тодор Живков- Йордан Йотов!Близнашки "Чичо Дачо борбата продължава до пълната и окончателна победа на комунизма в България"А сега демократ и Бойковист. И чакате с подобни милата ни и изстрадала родина да се оправи!\nНе съм и очаквала друг развой на събитиято от това служебното правителство да сключва неизгодни договори да плаща предварително сметки и да кадрува в администрацията - все пак подготвят почвата за ГЕРБ, а Бойко има нужда да му е лесно


Lenovo A859 - зарежда много бавно? - Lenovo - kaldata.com - Форуми\n3 ноември 2014 в Lenovo\nАз имам А850 и се зарежда на зарядно около 3часа,не съм усетил зарядното да загрява.\nХах само ще си изгубите времето ,ако решите да претендирате за дефект. Напълно нормално е за този модел на Леново ,зареждането да продължава дълго. И 6 часа да са ,аз не виждам какъв е проблема? Слагате го да се зарежда преди лягане ,и до сутринта е готов.\nВие говорите от опит с този телефон или преценявате, че за Вас не е проблем? За мен може да се окаже, че е проблем понеже понякога се налага да зареждам и да излизам от офиса бързо, така че бързия заряд е жизненоважен. Досега телефоните ми се зареждаха за 2-3 часа, а батериите са били 2000mA/h и нагоре. Не мисля, че 6 часа е нормално. За толкова трябва да се зарежда от USB според мен.\nБавното зареждане е по-добро за самата батерия.Колкото по бързо се зарежда,по бързо се намалява живота на батерията...\nНе е нормално,имах телефон с 2500 ач батерия.Зарядното беше 700am.За 4 часа се зареждаше.Има някакъв проблем според мен.\nМай телефона се оправи. Направих му възстановяване на фабрични настройки, извадих батерията за 15 мин. и после всичко е ОК (поне засега). Зарежда и изключен и включен за 3 часа. Дано да няма повече проблеми.\nМоят Lenovo A 859 е от месец октомври миналата година. Наистина се зарежда между 5- 6 часа.\nНо проблем ми е друг с него - сам си отворя приложенията и става не управлявам от мен. Не ми позволява да пиша, да въвеждам и самия тъч спира да работи. Два пъти го нося в сервиза и двата пъти сменят софтуер. Последният път направиха SCU тест и всичко било ок. Но инсталирайки приложения само skype, viber, facebook и той отново започва, но и без тях пак по същия начин се получава. Не знам какъв е проблема и как да бъда отстранен. Ще съм Ви много благодарна, ако ми дадете съвет!\nАбе какво питате с тези заглавия ?\nВие български език учили ли сте ?\nЗдравейте. Аз също съм с леново а859 и ми създава много проблеми който не мога да игнорирам: зареждам го повече от 9 часа от 5% и след 9тия час е на 50-59% и после известно време не може да се зареди или включи , микрофона работи когато пожелае както и говорителя ,занесох го на ремонт 4-5 месеца след като го купих и казаха че е от софтуера и го смениха и след няма и 2 месеца пак същите проблеми .Пробвах с най-различни зарядни и нито едно не можа да го зареди нито загрява , само батерията на телефона прегрява за минути и след това се изключва, ако някой е имал такива проблеми или знае какво да направя моля да сподели.


Правен Свят - 5 години затвор получи силистренец, отвлякъл и пребивал проститутка\nЛинк на статията: https://www.legalworld.bg/5-godini-zatvor-poluchi-silistrenec-otvliakyl-i-prebival-prostitutka\nВръзка към оригиналната статия 21 Май 2014, 07:32 349\nНа 5 години затвор получи от русенския съд силистренец, който отвлякъл проститутка, пребивал я и дори поискал 5000 лева откуп от сутеньора й, съобщи brjag.bg.\nВ средата на юли 2013 година подсъдимият Д. Б. пътувал от София за Силистра. Пътят му минавал през бул. "България", където в това време проституирала Н.Б. Тогава мъжът спрял при нея, уговорили се за услуга, след това й платил и си тръгнал.\nСлед това Д. Б. решил да отвлече жената, да я държи като заложник и да иска откуп от сутеньора й. Вечерта отишъл при проститутката и поискал да я ангажира.\nТя се съгласила и изпратила SMS до сводника си, както била уговорката им. Така тя му подсказала, че отиват до близката автоморга. Сутеньорът пък я наблюдавал от близко заведение. След пристигането на мястото, Д.Б. започнал да удря жената със силни юмруци по главата и тялото. След това завързал ръцете й за дръжката на вратата и й казал да легне под таблото, като я покрил с яке. Тя се съпротивлявала, но била заплашена с пистолет. Тогава мобилният й телефон се изключил. Мъжът подкарал към Силистра. По пътя спрял и я преместил на задната седалка, като й сложил белезници на ръцете. Накрая отишли в апартамента на похитителя. След като тя не се обадила повече от 10 минути на сводника си, той започнал да я търси. Усетил се, че може би става дума за отвличане. Потърсил друг сутеньор и помолил неговата проститутка да сигнализира в полицията, понеже той бил обявен за издирване.\nОколо полунощ похитителят дал на проститутката да се обади на сутеньора си и да му поиска 5000 лева за освобождаването й. На следващия ден отвлечената била завързана за леглото и оставена сама. В жилището имало много оръжия. На 22 юли подсъдимият взел бухалка, газова горелка и ролка тиксо и двамата напуснали Силистра с колата. Спрели в полето и жената отново трябвало да потърси сводника си. Той обаче не вдигал и това подразнило Д.Б. Започнал да удря жената по ходилата с бухалката. Залепил устата й с тиксо и заплашил, че ще я убие.\nСлед като сутеньорът не отговарял, похитителят решил, че се е отказал от труженичката и решил да я задържи за себе си, като й казал, че "ще живеят заедно до края на живота си". Затова я завел на гинекологичен преглед, за да провери здравословното й състояние. Следващите три дни тя прекарала държана против волята си в дома му. Трябвало да се обади на майка си и да каже, че сама е пожелала да избяга.\nПолицията обаче открила мястото, където Н.Б. е държана. Когато похитителят й усетил, че му наблюдават апартамента, поръчал на свой приятел да отиде и да изведе жената от там. Тогава приятелят бил задържан пред жилището, а жената изведена. След това и Д.Б. бил намерен и задържан. Подсъдимият не признал вината си, а разказал, че Н.Б. е искала да избяга от сутеньора си и той й помогнал.\nНа 14 април многократно осъжданият до момента Д.Б. получава и присъдата си. За това, че се заканил да убие Н.Б. и многократно застрашавал живота й с пистолет и горелка, наказанието му е 3 години лишаване от свобода. За държането като заложник и искане на откуп, подсъдимият получава 5 години лишаване от свобода. Районният съд налага най-тежкото от двете наказания да бъде изтърпяно, а именно 5 години лишаване от свобода при първоначален строг режим в закрит тип затворническо заведение. Мотивите за присъдата бяха публикувани на сайта на съда.\nПрисъди за убийците на Политковская


Услуги - BOSCH CAR SERVICE - Автосервиз ЮНИ Ауто Варна\nУслуги предлагани в Юни АУТО\nСмяна тампон на двигател; Смяна на датчик; Компютърна диагностика; Смяна виско съединител; Смяна на водна помпа; Смяна на дебитомер; Ддемонтаж и монтаж на двигател; Основен ремонт на двигател; Смяна на цилиндрова глава; Смяна на ремък; Диагностика на двигател; Смяна шайба на колянов вал; Смяна на турбокомпресор; Смяна на маслена помпа; Смяна на картер; Смяна на инжекторна дюза; Смяна на горивна помпа;\nДиагностика; Монтаж и демонтаж алтернатор; Смяна на електрически крушки; Смяна на акумулатор; Ремонт на алтернатор;\nСмяна на масло и филтри; Смяна на маслен филтър; Смяна на въздушен филтър; Смяна на горивен филтър; Смяна на антифриз; Нулиране на борд компютър; Смяна на масло на диференциал; Смяна на масло в ръчна скоростна кутия; Смяна на масло в автоматична скоростна кутия;\nМонтаж и демонтаж на ръчна и автоматична скоростна кутия; Смяна жило на съединител; Ремонт на скоростна кутия; Подмяна на демпферен маховик; Диагностика на трансмисия; Смяна на каре на полуоска; Смяна маншон на полуоска; Смяна на съединител; Смяна на диференциал;\nСмяна на задна броня; Смяна на стъклоповдигач; Смяна на преден калник; Смяна на предна броня; Смяна на стоп; Смяна на фар;\nДиагностика на ходова част; Смяна на биалетка; Смяна на втулка; Смяна на шарнирен болт; Смяна на заден мост; Тампони на заден мост; Тампони на стабилизираща щанга;\nСмяна на кабели за свещи; Монтаж и демонтаж на стартер; Ремонт на стартер;\nСмяна на масло; Смяна на амортисьори; Рециклиране на кормилна рейка; Реглаж на преден и заден мост; Смяна каре на кормилен прът; Смяна на предна пружина; Смяна на главина; Смяна на прахозащитен маншон; Смяна на тампон на амортисьор; Смяна на кормилен накрайник; Смяна на кормилна щанга; Монтаж и демонтаж на рейка; Диагностика на кормилно управление;\nСмяна на спирачен барабан; Смяна на спирачен цилиндър; Смяна на спирачен диск; Задни барабанни накладки; Смяна на цилиндър; Жило на ръчна спирачка; Смяна на спирачна помпа; Обезвъздушаване; Смяна на маркуч; Раздвижване на спирачен апарат; Смяна на датчик; Смяна на регулатор; Смяна на спирачна тръбичка; Спирачна тръбичка; Спирачен апарат;\nДемонтаж на колектор; Подмяна катализатор; Избиване катализатор; Почистване катализатор; Почистване ДПФ филтър;\nСмяна на вентилатор; Радиатор климатик; Смяна на компресор на климатик; Смяна на воден радиатор; Смяна на термостат; Смяна на водно съединение; Смяна на радиатор; Чиста охладителна система; Тест на климатична система; Смяна изсушител на климатик; Зареждане на климатик; Почистване на въздухоотводите към купето; Смяна на поленов филтър; Смяна на тръби и маркучи;\nПрофесионалната смяна на гумите в автосервиз Юни АУТО ви гарантира максимална безопасност винаги – дори и по време на самата смяна.\nЕкипът на автосервиз Юни АУТО ще ви помогне и при избора и закупуването на нови гуми, които ще подхождат най-добре на вашия модел автомобил, на начина на ползването му, на стила на шофиране и личните ви предпочитания.\nКогато наближи датата заповядайте в автосервиз Юни АУТО. Ако желаете, предварително ще инспектираме автомобила Ви и ще отстраним всички евентуални дефекти.\nВ автосервиз Юни АУТО предлагаме на клиентите си ЗАМЕСТВАЩ АВТОМОБИЛ на преференциални цени.\nВ автосервиз Юни АУТО разполагаме с богат автопарк, като всички автомобили под наем в него са поддържани в перфектно техническо състояние, което гарантира Вашето сигурно и надеждно пътуване.\n© 2018 - 2021 Правата са запазени от ЮНИ АУТО ЕООД


Статуята на Дева Мария от Лухан се завърна в Аржентина - Vatican News\nСтатуята на Дева Мария от Лухан\nСтатуята на Дева Мария от Лухан се завърна в Аржентина\nПод майчиния поглед на Дева Мария от Лухан, в Аржентина започна 118-ото пленарно събрание на Аржентинската епископска конференция (Cea), което се провежда от 4 до 9 ноември в град Пилар.\nСрещата е вдъхновена от присъствието на богородичната статуя донесена през 1982 от аржентинските войски на Малвинските острови (Фолкландски). По-късно, след края на конфликта между Обединеното кралство и Аржентина, причинил повече от 900 убити, тя е прехвърлена в Англия от британската армия. В продължение на 37 години тя остава в катедралата посветена на Св.Михаил и Св. Георги в град Алдершот.\nКопието на статуята на статуята на Дева Мария от Лухан се завърна в Аржентина на 3 ноември т.г. Миналия 30 октомври, статуята бе предадена на Рим, в присъствието на папа Франциск, от военния капелан за Великобритания монсеньор Пол Джеймс Мейсън на неговия колега за латиноамериканската страна монсеньор Сантяго Оливера. На монсеньор Мейсън беше предадено друго копие на статуята.\nОригиналната статуя на Богородица, наричана още Моренита и Патрончита, се намира в базиликата в Лухан, на 68 км северозападно от Буенос Айрес. Тя пристига на аржентинска земя с кораб, идващ от Сао Пауло, Бразилия, през май 1630. Средно всяка година, базиликата в Лухан посреща 9 милиона посетители. Като архиепископ на Буенос Айрес, папа Франциск се е отправял на поклонение в Лухан.\nВ центъра на работата на пленарната асамблея на Аржентинската епископска конференция са въпроси, свързани с критериите за предотвратяване на сексуално насилие от страна на членове на Църквата. За тази цел, епископите задълбочено ще разгледат директивите на Светия престол за тази „чума“, особено тяхното приложение в латиноамериканската страна. В работата ще участва и отец Ханс Золнер, председател на Центъра за закрила на детето при Папския Грегориански университет и член на Папската комисия за защита на непълнолетните. Друга важна тема се отнася за организирането на Националния Богородичен конгрес, предвиден да се проведе от 23 до 26 април 2020 в Катамарка, в контекста на Националната Богородична година и на юбилея за 400-годишното присъствие на „Дева Мария от Долината“.\n05 Ноември 2019, 11:33


Част 3. Лято - Вратите рай II част от\nЧаст 3. Лято\nАлбена вече часове наред се преструваше на заспала. Плахо отвори очи. Божидар спеше дълбоко. Тя стана внимателно и тихо от леглото и бързо излезе от къщата. Почувства, че детето ѝ рита в корема, щом тя затвори вратата. Албена се разплака и започна да тича по стръмната пътека нагоре и се изгуби в тъмнината. В здрача започна да крачи внимателно, защото се страхуваше да не се подхлъзне и да нарани детето в утробата си. Имаше усещане, че сърцето ѝ ще се пръсне от страх. В далечината, близо до голяма плевня, стояха силуетите на петима души. Те я чакаха повече от час.\nСевда знаеше всичко за Божидар, защото Албена ѝ бе разказала. После злобната жена бе викнала попа и още трима мъже от селото в къщата си и им бе разказала цялата история. Според думите на Севда, Албена си е изгубила ума, защото вярвала, че мъжът ѝ Божидар бил джин. Мъжете се присмиваха на невероятните истории, които Севда преразказваше.\n- Този Божидар никакъв джин не е! Изгубила си е разума тази Албена! Друго има там — той крие злато в къщата си! Как мислите, че живеят толкова охолно в тази бедност? А и джин да е — такива виждат златото и го събират! — бе казала тя на останалите мъже и ги бе убедила, че по- добре те да убият Божидар преди Албена да го направи — тъкмо ще вземат и поделят златото му.\nТова, което всички знаеха със сигурност, бе, че Божидар дойде от никъде и построи цяла къща. Вечно с хубави дрехи ходеше, вино имаше и със златни накити жена си кичеше.\nТой много злато ще да крие — с алчност и завист бе казал един от мъжете.\nИма, има — ще да го е намерил в някой тукашен дувар и го е откраднал — бе отвърнала Севда.\nИ петимата бяха убедени в това и дълго се присмиваха на разказите на Албена. После се бяха събрали всички и бяха обяснили на Албена, че ще ѝ помогнат — но това може да стане само ако го убият. Тяхната същинска цел бе да подпалят къщата, заедно с Божидар, и на следващия ден да намерят златото, скрито в стените. Албена наивно вярваше, че тези хора са на нейна страна. Тя бе загубила разсъдъка си от страх и липса на вяра.\nТова бе нощта, в която планът им трябваше да бъде осъществен.\nВ последните дни Албена не можеше да спи и се чувстваше несигурна и уплашена от това, което беше измислила Севда, но\nвече всички знаят, че е джин — нося му детето, но го предадох от страх. Ще им кажа да си ходят! Ще се прибера и сутринта ще избягаме с Божидар от това проклето село!\nтова си мислеше Албена, докато наближаваше групата.\nСпи вече! — прошепна с треперещ, глас Албена, когато отиде до тях и въздъхна. — Но съм дошла за друго — човек е, не е джин — излъга тя. — Тръгвайте си, полудяла бях! Обичам си го Божидар! Той е моят мъж!\nХоджата каза, че от огън е направен и огънят ще го погълне — каза разгневена Севда и хвана бременната Албена за ръката.\nТримата едри мъже от селото и младият селски поп никак не се бяха разколебали от чутото. Всички бяха решени да извършат заплануваното, защото вече алчността им бе замаяла главите.\nДа ходим ли? — попита един от мъжете.\nДа вървим да изгорим Дявола! — каза категорично попът и се обърна към Албена. — Пък детето ти като се роди ще го кръстим и ще е под закрилата на Господа — опита се да я успокои той.\nНе! — извика тя — Пусни ме, бях си изгубила ума! Човек е, не е джин!\nДяволът ти е размътил главата, глупачке! — извика Севда и се опита да натика Албена в старата плевня.\nСпрете! — изкрещя тя.\nМъжете се спогледаха уплашени да не чуе някой крясъците ѝ и най-едрият мъж се засили и я удари през лицето. Албена падна в безсъзнание на земята.\nАми ако ни нападне Божидар? — каза вторият мъж сякаш нищо не бе станало.\nПопът ще каже молитва и ще ни спаси — изсмя се едрият и тръгнаха четиримата към къщата на Божидар, който в момента спеше.\nСевда остана да наглежда Албена — връщаше се в съзнание.\nБременната жена видя, че силуетите на мъжете са стигнали до къщата ѝ — пръскаха с туби нафта по стените и вратата.\nЗа малко нероденото ти дете да го вземе Дявола — каза Севда и се усмихна в тъмнината.\nТези думи все едно че стиснаха гръкляна на Албена и тя започна горчиво да плаче. Отчаяно се опитваше да стане от земята, но ѝ беше трудно. Бе разбрала, че е допуснала ужасна грешка — душата ѝ се сви и тя почувства детето си застрашено.\nИмаш ли любов — Бог те благославя всяка секунда!\nСпомни си думите на Елена и това прободе душата ѝ. Бебето в утробата ѝ започна да рита\nкорема и — сякаш иска да излезе от нея.\nСевдо, проклетнице — кажи им да спрат! — извика Албена и успя да се изправи на крака,\nВ този момент къщата пламна.\nАлбена започна да бяга с все сила към дома си,\nБожидаре! — крещеше тя и препускаше през тъмнината.\nПламъците на къщата, като че ли осветиха цялото село — всичко гореше.\n- Ще те спася... Ще те спася... — хипнотично повтаряше Албена и с всяка крачка отслабваха силите ѝ, но не се предаваше.\nОрехът и беседката до къщата също пламнаха,\nБожидар стоеше в стаята — стените около него горяха. Той гледаше как се възпламенява люлката, която бе направил за детето си и едри сълзи се стичаха по лицето му.\nКъде си, Господи, да видиш тези бесове човешки... — прошепна той.\nОгнената люлка се разлюля. Покривът на къщата се сгромоляса и висок пламък се вдигна нагоре към небесата. Отрази се в пълните очи на Албена и тя падна на пътеката от умора и безпомощност.\nЧуваше се смях. Много познат смях.\nСъщият... От сънищата ми... Смехът на човешките бесове, които отнеха живота ми в църквата.\nПронизителният писък на Албена събуди цялото село.\n12 юни, 2013 г,\nМИЛА, ДИМИТЪР и ЯВОР\nТова е, което знам от сестра ми — завърши историята Мила.\nА после? Какво се е случило — озадачен попита Димитър.\nМесец по-късно е трябвало да роди, но се е появил самият Дявол и ѝ изтръгнал детето от утробата.\nВ кабинета на Димитър бяха Явор и Мила. Разговаряха повече от час за сестра ѝ Лора. Димитър се познаваше с двамата от години.\nСтрахувам се за Данислав — не знам какво би могло да предстои — той е необикновен — сякаш е самият ангел... И не знам, може това да не е на добре — особено след всичко, което сме виждали — тревожно размишляваше на глас Мила.\nТи как мислиш, смяташ ли, че този Божидар от сънищата и спомените на сестра ѝ е истински джин? — обърна се Явор към Димитър.\nИма всички фактори — самият Коран буквално казва, че хората и джиновете са сътворени\nзаедно и са пуснати на земята, само че джиновете са създадени от огън — огънят Самума, който е една седемдесета част от адския огън — обясни Димитър и продължи. — Джиновете са 3 вида — крилати като ангели; такива като хора, а третите се явяват като кучета и влечуги. Но те по нищо не се различават от хората — носят същите чувства, просто знаят и могат повече неща. В Родопите старите хора разказват за тях такива истории, че не знам как биха могли да бъдат измислени... — завърши Димитър.\nНещата са много сложни. Мила... — заключи Явор. — Първо, сестра ти обещава нероденото си дете на Дявола, за да бъде спасено другото...\nИ то в църква! — намеси се Димитър.\nВ следващия си живот е бездетна, но среща джин, от когото забременява! — отбеляза Явор и свали очилата си.\nЛогично е да е бездетна! — намеси се Димитър. — И може да забременее от джин, ако допуснем, че всичко казано до тук е така. Различните същества могат да въздействат на кармата и да я променят.\nОт тук насетне от страх тя убива мъжа си? — продължава Явор.\nНе го убива — тя се е опитала да ги спре — уточни Мила.\nПървата основна грешка е да моли дявол въобще — и то в църква — това веднага я прави бездетна в следващия живот, за да заплати този дисбаланс — уточни Димитър и се замисли. — Но все пак тя забременява от онзи Божидар и Дявола се връща, за да си вземе обещаното. Мисля си, че ако не бяха убили Божидар — Дяволът нямаше да се завърне.\nЗащо? — озадачен попита Явор.\nЗащото Божидар е огнен и Дяволът щеше да остави детето.\nТочно така! — съгласи се Мила.\nИ от тук какво следва в последния ѝ живот? — Явор погледна Димитър с очакване,\nДимитър се хвана за челото и отиде до прозореца.\nВ този си живот тя би трябвало да е изплатила греховете си — защото не е грях човек и джин да сключат брак, както пише в книгите. Има и покаяние за случката с Божидар — накрая се е осъзнала... Лора е била вярваща, набожна жена в този си живот — има син...\nДанислав... — прошепва Мила.\nОстава нероденото дете, което е обещано на Дявола и което тя вижда по телевизията сега — обобщи Явор.\nЗа да се роди подобен дух като неродения на сестра ти, той трябва да е потомък отново между човек и нещо друго — и вероятно е така — разсъждаваше на глас Димитър.\nИ Лора просто си припознава детето, което преди повече от 100 години е обещала, защото духът му е успял някак си да намери път и да се прероди в някакво смесено семейство — заключи Явор и плесна с радост сякаш е решил сложна задача.\nВсички млъкнаха. Димитър през цялото време гледаше през прозореца. Мила стана от стола и започна нервно да обикаля.\nЗначи нероденият не само е кармично обременен от дяволското обещание, но и душата му е събрана от два свята — заключи накрая Димитър.\nТрябва ли да се притеснявам за Данислав? — тревожно попита Мила.\nДимитър се обърна и я погледна с изненада.\nНе мисля — щом и Дявола е обещал да го пази... — категорично каза Димитър.\nЯвор се разсмя гръмогласно и налудничаво на тази констатация.\nПо-интересно е какво представлява Нероденият? — обърна се Димитър към другите.\nЛора каза, че е Сив — въздъхна Мила.\nСивите са от Чистилището — викна Явор и подскочи от радост.\nТова е ужасно — тихо каза Димитър. — Никога не съм виждал сив, а с неговата кармична пътека, която знаем — той направо сребрее — унесено каза Димитър.\nЯвор пак започна налудничаво да се смее.\nМоже би трябва да го намерим? — предложи въодушевено той.\nКак — няма начин! Нищо не знаем за него! — отвърна Мила.\nТрябва ни датата и часът, в който ти се е обадила сестра ти — беше споменавала, че е било към обяд — може би го е видяла в информационен телевизионен глупав блок? — истерично каза Явор и почервеня от вълнение.\nДа... Надали го е видяла в игрален филм — съгласи се Димитър.\nЯвор отново започна да се смее.\nМоже да се опитаме да разберем! — предложи той.\nНе! — отсече категорично Мила. — Това няма да доведе до нищо добро, ние не можем да му помогнем — нито той на нас! Ще си докараме само неприятности.\nНалудничавата усмивка на Явор замръзна.\nНяма „Но“ — Мила е права — каза Димитър и я погледна. — А и сега имаме по-важна задача.\nДа... Фестивалът! И ни чака още много работа — въздъхна Явор.\nСините води на река блестяха от лятното Слънце, което бе над града. В малък апартамент, разположен в покрайнините на нашия град, Стела лежеше на леглото си и звучеше монотонна мелодия на пиано от компютъра ѝ. От прозореца влизаха ярки снопове лъчи и осветяваха очите ѝ, но в тях се виждаше само болка и тъмнина. Сякаш мъката на този свят се бе излюпила в тях. Стела гледаше празно в тавана. От месеци бе започнала да вижда света по различен начин — начин, който я смачкваше и я превръщаше в оголено сърце, което пулсира болезнено върху куп мръсотия. Стела бе започнала да вижда греховете на хората — не само — тя ги чувстваше. Онази нощ, в която видя тухлената сграда, от чийто фуги течеше кръв, си помисли, че халюцинира. Посещава няколко пъти психиатър — цял месец пи хапчета, но нещата се влошаваха. Започна да си мисли, че живее в кошмар, от който може да се събуди само чрез смъртта. Всичко, което я крепеше през изминалите дни, беше единствено надеждата и малката приказна кошничка с дантели...\nНякой започна да звъни на вратата. Стела продължаваше да гледа тавана и нямаше никакво намерение да отвори, докато не започна да се чука упорито.\nИма ли някой? — чу се мъжки глас зад вратата.\nТя бавно стана и се запъти към вратата. Чуваха се мъжки гласове зад нея. Отключи и отвори. Имаше дълбоки сенки под очите, косата ѝ бе рошава, а изражението ѝ — студено. Пред нея стоеше пълен и висок мъж с мустаци, а зад него нисък и набит младеж.\nВие ли сте Стела Димитрова? — попита гневно едрият мъж.\nТя се озадачи от грубостта му.\nМисля, че съм аз.\nДвамата нахълтаха без покана и започнаха да оглеждат дневната. Стела направи изненадана физиономия и се ядоса.\nИмате проблем с банката. Не сте внасяли вноските си от няколко месеца — подхвана младежът.\nЕхо, пумпали! Вие за кои се мислите, че нахлувате така? — извика тя възмутена. — Ще викна полиция!\nАз съм съдия изпълнител и мога много неща! — измърмори едрият мъж. — Можем да ти вземем телевизора, компютъра и каквото може да се вземе, ако не решите този проблем,\nНямам пари за вноски. Да не сте давали заем на студентка! — отвърна категорично Стела,\nМладежът се загледа в телевизора ѝ, Стела забеляза това и се разсмя налудничаво. Болката ѝ до такава степен се изкриви, че заприлича на усмивка, Зад смеха ѝ се усети необуздан гняв, от който младежът се стресна.\nСега ли ще поемете телевизора, миксера и посудата? — иронично отвърна тя и погледна мъжете, подхилвайки се,\nНе! — каза момчето механично, — Идваме само да предупредим.\nТогава изчезвайте — тя изкрещя и им посочи вратата с ръка.\nМустакатият се ядоса и се доближи до нея. Стисна я за ръката и тя се озадачи от червеното му яростно изражение, което отново я накара налудничаво да се разсмее. Някаква плашеща лудост блестеше в очите ѝ.\nАко имах такъв безотговорен боклук за дъщеря... — започна той.\nТя освирепя и яростно му удари един шамар. Дебелакът замръзна поразен — не можеше да повярва какво му се бе случило. Стела се дръпна от него и го погледна с отвращение.\nНай-вероятно имаш — но си я оставил в някой дом! Защото изневеряваш на жена си и кой знае колко извънбрачни изоставени деца страдат заради оцапания ти с кръв хуй!\nМъжете бяха поразени от това, което чуха и видяха — бяха замръзнали на местата си, Стела се разсмя с цяло гърло. Кожата ѝ бе почервеняла — приличаше на побъркана, която е готова на абсолютно всичко.\nИскаш телевизор? — тя плесна с двете си ръце. — Добре!\nСтела хвана големия телевизор и с крясък го хвърли в краката на едрия мъж. Телевизорът се пръсна на пода, а мъжете отстъпиха назад ужасени. Те не вярваха на очите си. Младежът тръгна към нея и се опита да я хване за ръката. Тя го погледна побесняла, зениците ѝ бяха разширени и приличаха на черни дупки, които могат да поглъщат.\nНе искаш да ме спреш! — изсъска тя и той автоматично отстъпи назад от страх.\nИскаш ли чинии? — изкрещя яростно тя.\nМъжете бяха вцепенени и се спогледаха — чудеха се дали да бягат, или да я нападнат. Тя отиде зад бара на кухненския плот, хвана една чиния и я запрати срещу тях.\nЛъжици, формички за лед, дъска? — крещеше тя и запращаше предмет след предмет срещу тях.\nТе излязоха на бегом през вратата. Бяха ужасени и неподготвени за подобен тип реакция от нейна страна.\nИмам и лук, искате ли? — тя тръгна след тях с мрежа лук, която бе хванала. Мъжете се бяха спрели на стълбището в коридора на блока и се бяха вцепенили.\nАко съм била дъщеря ти! Лайно такова, аз съм гневът на дъщеря ти! — тя крещеше с всички сили. — Аз съм гневът на всички гладни деца в този побъркан свят и всичките ти тлъстини са този глад! — тя решително вървеше след тях, а те уплашено я гледаха и препускаха по стълбите надолу, — Свиня дебела — не се наядохте; не се напихте; не се наебахте — бесове проклети! Ако съм била дъщеря ти! Съдете ме! И ще си излежа парите! Тлъстина ненаситна, тръгнал да ме плаши! Туловища! Грехове мазни сте вие! — тя истерично крещеше и ги гонеше. — По цял ден гледам ада, който създадохте и не може да ме уплашите с нищо! — Стела хвърляше глави лук след тях. Мъжете успяха да излязат от блока, който кънтеше от крясъците ѝ,\nТази е луда! — непрекъснато повтаряше младежът.\nСтела дишаше дълбоко — беше се задъхала — очите ѝ бяха кръвясали, а жилите на врата и ръцете — изпъкнали. Кожата ѝ вече не беше бледа — а червена. Тя седна на стълбището, изпусна мрежата с лук и сложи ръце на лицето си. Трепереше от гняв, сърцето ѝ започна да бие силно и жестоко и пронизително се разплака. После стана и оправи разрошената си коса. Влезе в апартамента и хлопна вратата — вече изглеждаше спокойна и се чувстваше много по-добре от преди малко. Монотонното пиано продължаваше да звучи. Тя отиде до лаптопа си и си пусна Muse и кавъра им на песента Feeling good. (Вижте https://www.youtube.com/watch?v=CmwRQqJsegw - бел. ред) Свърза лаптопа с уредбата и увеличи до край силата на звука, Стела се покачи на леглото и затанцува — съблече потника си и го хвърли върху счупения телевизор. Гърдите ѝ бяха перфектни, тя започна да ги опипва и да се смее все по-истерично.\nМинута след това се чу, че някой чука на вратата ѝ.\nСтела, какво става? — чу се гласът на хазайката ѝ, която живееш два етажа по-надолу.\nУжас! — каза сама на себе си тя и се запъти към вратата.\nСтела отвори на хазяйката си, която веднага я зяпна в гърдите. Тя бе истерична стара мома, която държеше ръцете си с изпънати пръсти, защото току-що се бе лакирала.\nИскам да се изнесеш още днес! — злобно кресна тя.\nСтела изглеждаше спокойно,\nСлушай ме сега внимателно. Лъжеш ме за сметките, ходиш на маникюр с моите пари, които получаваш точно на датата и ме обременяваш от незадоволената си физиономия пред вратата, че и ми сервираш фразата: „Искам да се изнесеш още днес!“ — изимитира я Стела, — Защо? Защото няколко глави лук се търкалят по стълбището? — Стела показа средния си пръст на няколко сантиметра от лицето на хазяйката си. — Ако искаш днес да се изнеса, наеми трактор, за да успееш да ме изринеш, а ако ли не — ще изчакаш един месец, както е по договор! — тя изкрещя последното изречение и хлопна вратата с всичка сила.\nСтела отново започна да танцува в стаята си. Усещаше, че разумът ѝ се държи на косъм и тази мисъл я разсмя. А след минути този смях се превърна в горчиви ридания.\nКалоян от час се разхождаше в парка и наблюдаваше дърветата — стъблата, клоните им и бръшляна, който се увиваше около тях. От време на време се спираше и откъсваше някое голямо листо и го притискаше върху кожата на дланта си. В тази крайна част на парка, в която той обичаше да идва, бе най-тихо и спокойно — Калоян се опитваше да бяга по-далеч от хората — започваше да го боли глава от тях. Бе открил, че се чувства най-добре сред растения, покрай застояли води и блата; около стари изоставени сгради и из пустите пътища.\nТой изкара от чантата си пакет сурови бадеми и седна на уединена пейка, която бе в сянката на огромна стара липа — често сядаше точно тук — особено през нощта.\nПред него се завъртя някакъв мургав нисък мъж, който се оглеждаше мнително. Спря погледа си върху Калоян и после се отдалечи.\nКалоян усети лепкавата му и тежка енергия — видя някаква хищническа уродливост в него и за миг му се повдигна — забеляза пръстите му, ноктите му, сякаш влезе през порите на мазната му мръсна кожа. Калоян спря да дъвче бадемите, изплю ги и се облегна отегчен на пейката. Мразеше да усеща хората около себе си, най-вече лошите хора. След минути се появиха двама тийнейджъри, които също се оглеждаха сякаш търсят някого. Калоян веднага разбра, че явно имат среща с отвратителния мъж и когато си го помисли — той се появи и отиде при момчетата. Не разговаряха дълго и той им подаде малко пакетче, момчетата му платиха и си тръгнаха.\nМъжът отново започна да се оглежда мнително и пак спря погледа си на Калоян. Мъжът му махна с ръка. Калоян го гледаше без да реагира, но онзи тръгна към него ухилен.\nПривет! — каза той с престорен приятелски глас.\nКалоян погледна встрани и нищо не му отговори — знаеше, спомни си, че това е уличният наркопласьор, който обикаляше често парка.\nНе искаш да ме заговаряш — каза равно и безразлично Калоян.\nИмам тука разни неща — ще ти харесат! Цените са добри! — предложи мъжът и пак се ухили.\nКалоян видя разпуканите му устни, мръсните му зъби и усети силна ярост.\nНаркоман ли искаш да ме правиш? — попита студено той.\nМъжът не забелязваше заплашителния поглед на Калоян и продължи:\nИмам „ангелски прах“, ще те заведе директно в Рая.\nКалоян се усмихна — това винаги правеше лицето му зловещо.\nАз съм си в Рая — но не е добре, че пращаш и другите там. Аз мога да те да изпратя някъде много по-далеч от Рая.\nМъжът се разхили нервно, защото прие това за шега.\nЗнаеш ли, че миналата седмица бяха намерили тук в парка един от твоите клиенти — продължи равно и студено да говори Калоян. — Беше умрял от свръхдоза и едно куче бе наръфало лицето му. Във вестниците пишеше, че майка му едва го била разпознала — Калоян вече звучеше застрашително, докато гледаше мъжа със студените си бледи очи.\n- Ааа, Стефчо! — жизнено отвърна наркопласьора и се разсмя, без да асимилира тихата ярост, която бе насочена към него.\nКалоян видя онзи блясък в очите му — елементарен, свиреп и ненаситен. Цялото му същество се изпълни с огромен и необуздан гняв към този мъж.\nС удоволствие бих ти прекършил врата... помисли Калоян и зениците му се разшириха.\nКалоян видя мазната уста на този мъж, която поглъща и дъвче месо, което е купил с парите на наркозависимите. Тогава разбра, защо имаше толкова гнусна плът.\nЦялата ти плът е пропита с убийство. Ти се храниш с животи.\nКалоян изпита порив да отиде и с голи ръце да счупи врата му, В тези секунди усети присъствието на Сивата майка — сянката, която цял живот го следваше изпълзя от лявата му страна и за секунди вече бе зад наркопласьора. Силуетът беше женски — кривите ѝ слаби ръце се издигнаха към слепоочията му и го докосна по главата, В този момент ярките ѝ очи наблюдаваха очите на Калоян — зениците му се разшириха още повече и той изпита удоволствие. Видя как сиво електричество премина през плътта на мъжа — нещо, приличащо на течност се вля в тялото му, в нервната му система. След секунди мъжът просто падна на земята.\nКалоян си взе един бадем и започна да го дъвче. Стана и прескочи тялото.\n- Много поздрави от майката на Стефчо — каза студено той и продължи разходката си.\nКалоян не за пръв път виждаше как Сивата майка убива човек. Тя се появяваше рядко пред очите му, но винаги знаеше, че тя го пази от нещо или някого. С времето установи, че тя може да разболее или убие някого, когото самият Калоян пожелае.\nКалоян предизвикваше смърт чрез Сивата майка за трети път.\nПървият път се случи с педофил, който чакаше бъдещите си жертви — Калоян бе видял в очите му, че е изнасилил повече от едно дете. След първото убийство на Сивата майка, Калоян се чувстваше виновен. Но с времето разбра, че тя не е част от неговото магнитно поле — не е сраснала с аурата му и той не може да я контролира изцяло. Беше решил, че отговорността не е негова — и беше прав. Нищо не можеше да спре Сивата майка.\nA и този нямаше пеперуда като останалите двама. Нищо чудно... Мъртвороден боклук!, помисли Калоян, докато се разхождаше и дъвчеше бадеми.\nПо-късно се установи, че човекът бе починал от кръвоизлив в мозъка.\n13 юни, 2013 г.\nСлед онази вечер, в която Виктория се бе съблякла и бе влязла в пламъците на камината, всичко в живота ѝ се преобърна и придоби друг смисъл. Сутринта тя се бе събудила в леглото си, а нежната ѝ кожа и чаршафите ѝ бяха в пепел. Този път тя помнеше всичко. Имаше усещането, че се излюпи нова душа в тялото ѝ. Сякаш за пръв път се превърна в себе си и всичко в живота ѝ преди това ѝ се струваше сън, който нямаше същественост и съзнателност. Имаше чувството, че в себе си носи Вселени, препълнени с любов, които може да даде на света, в който живее. Чувстваше, че трябва да се бори със злото. В главата ѝ се явяваше идеята, че иска да спаси света от болката, която го е заразила. Очите на Виктория се бяха променили завинаги, защото тя виждаше нещата около себе си по друг начин. Нощта, в която тя се прероди от пламъка, Виктория потърси човек, който да ѝ нарисува голяма иконата на „Св. Константин и Елена“. Тя почти нищо не знаеше за нестинарството, но след като откри подробна документална литература, разбра, че това, което ѝ се е случвало на нея, е типично „прихващане“ — хипнотично състояние, в което изпадат нестинарите преди да влязат в огъня. Бе прочела какво ли не, но колкото по-съвременни бяха източниците — толкова по-неистински описваха нестинарството.\nС всеки изминал ден тя мислеше за своя произход — кои са нейните прадеди? Къде са живели? Какъв е въобще животът на родителите й? И коя е тя?\nТепърва трябваше да открие всички тези отговори, затова днес тя се качи в колата и отиде в най-голямата фабрика на баща ѝ. Там работеха над 2500 човека. Основната дейност на работниците бе да сглобяват и пакетират вносни части за земеделски машини. Виктория много рядко ходеше там — а когато това се случваше — тя посещаваше единствено офиса на баща си. На няколко пъти бе виждала работниците и ѝ ставаше жал за тях. Времето беше ясно, а Слънцето сякаш втечняваше въздуха от жега. Виктория не включи климатика в колата, а отвори прозорците. След петнайсетминутно каране по магистралата — вече се виждаше фабриката. Представляваше модерна остъклена сграда сред равни овощни градини, в които все още зрееха ябълки. Виктория зави в отбивката и спря пред бариерата, от която излезе едър зачервен старец, който се явяваше охраната.\nКакво искате?! — каза грубо той.\nДобър ден и на вас! Имам работа в офиса на баща ми — високомерно каза Виктория, ядосана от неприветливото му посрещане. — Надявам се, че не посрещаш така хората!\nПазачът се засрами.\nИзвинявайте, не ви познах! — измърмори смутено той.\nИ каква е разликата между непознат и мен? — попита тя и той наведе глава.\nБариерата се вдигна и тя паркира колата. На входа стоеше костюмиран млад мъж, който бе мениджър във фабриката — Ясен, 34-годишен, симпатичен, амбициозен и подмолен интересчия.\nКаква прекрасна изненада! — посрещна я той и разтвори ръцете си за прегръдка.\nВиктория му подаде деликатно ръка и кимна.\nКакво те води насам? — попита той.\nИдвам да огледам бъдещото си работно място... — Виктория се усмихна изкуствено. — Нали скоро ще завършвам!\nО, да... — неуверено се съгласи той. — Разбира се! Искаш ли да обядваме?\n- Не, благодаря — току-що обядвах — излъга Виктория и премина през вратата.\nОзова се в просторен и празен коридор — зад вратите, където бяха работните помещения, се чуваха звуци на различните машини, Виктория се качи на втория етаж по стълбите — където бяха офисите. През витрините я гледаха работещите в администрацията и със страхопочитание ѝ кимваха деликатно. Тя поиска ключа от кабинета на баща си от секретарката му и влезе там. Десетки пъти бе идвала в този кабинет — но сега бе сама. Искаше да разгледа пространството. Кабинетът беше просторен и светъл — през големите прозорци се виждаше безкрайна овощна градина, в която зрееха ябълките — тя се загледа в тях.\nПлодовете на греха...\nБюрото бе масивно и от светло дърво, Виктория седна на стола на баща си и се почувства крайно неестествено. На бюрото имаше рамкирана снимка — тя на 10 години — от тогава тя имаше дълга руса коса — която отново бе сплетена на плитка. Загледа се в усмивката си.\nКога ли ще се усмихна пак така?\nДа, вече Виктория бе безвъзвратно различна. Чувстваше се пораснала, чувстваше се в особена нова кожа, която тепърва опознаваше. Образът, който бе преди се бе счупил, а зад него се появи една жена, която задаваше въпроси.\nКоя съм? Какво правя? Как ще живея живота си? Какво искам?\nОт онзи ден нататък всеки въпрос свличаше поредица от бели воали, които разкриваха очертанията на нейните желания. Но все още се чувстваше опиянена от онзи сън, който сънуваше — предишния ѝ живот. Всичко ѝ изглеждаше толкова неясно, че тя имаше нужда да търси отговори на въпроси, за които дори не се сещаше. Отговори, които да потвърдят новата ѝ самоличност.\nСякаш наново опознавам света.\nТя дръпна най-горното чекмедже и започна да рови в него — имаше пакет цигари и папка с договори за назначение — започна да ги разлиства, Физиономията ѝ замръзна — видя сумата, за която работеха хората. Тя бе минимална.\nВратата на кабинета се отвори — Виктория се стресна — видя изкуствената усмивка и белите прави зъби на Ясен.\nТърсиш ли нещо? — любезно попита той, но в очите му се четеше озадачение, че се рови из кабинета.\nИскаш да ми бъдеш полезен ли? — каза тя и затвори чекмеджето.\nДа... — объркано отвърна Ясен.\nРазведи ме в производствения отдел тогава — нареди Виктория и стана от стола.\nДокато двамата вървяха по коридора, той бърбореше нещо за перспективите на фирмата им, но Виктория въобще не го слушаше. Двамата влязоха в производствения отдел на фабриката — Виктория видя стотици хора, облечени в сини жилетки, които стоят на едно и също място и сглобяват едно и също нещо.\nИ така 12 часа...\nКолко време им е обедната почивка? — попита Виктория, прекъсвайки поредната история на Ясен.\n30 минути — отвърна автоматично той и нелогично се усмихна.\nТози все едно по цял ден си показва правите и бели зъби.\nА през другото време имат ли почивки?\nДа, 2 пъти по 5 минути, за да седнат — отвърна Ясен, докато си наместваше вратовръзката.\nВиктория го погледна невярващо.\nКак е възможно? По 5 минути, за да седнат?\nДа, безсмислени са тези почивки — само разконцентрират работата им... — уточни той, незабелязвайки неприятната ѝ изненада.\nВиктория вървеше между машините и внимателно се вглеждаше в лицата на хората — всички ѝ се виждаха недоспали, болни или гневни. Преобладаваха млади хора и жени на всякаква възраст. Някои от тях я поглеждаха със страхопочитание и по-усърдно започваха да работят — тя виждаше в очите им страх, защото вървеше с Ясен...\nИли може би, защото знаят, че съм дъщеря на собственика?\nТова нещо я ужаси. Стана ѝ неприятно и тъжно особено след като започна да се вглежда в ръцете им. В изхабените им ръце; в тъжните им очи. Животът започна да горчи в очите ѝ. Изпита тежест на гърдите си и въздухът не ѝ стигаше.\nДобре ли си? — попита Ясен.\nНе, изведи ме от тук! — категорично отсече Виктория и двамата тръгнаха към изхода на помещението.\nПред тях изскочи жена на около 49 години — изглеждаше видимо разтревожена, стискаше от неудобство ръцете си и дори не смееше да погледне Ясен в очите.\nГосподине, възможно ли е да ви помоля да ме освободите от работа, защото...\nЯ се махни! — сякаш Ясен се превърна в друг човек — усмивката му изчезна и гласът му стана леденостуден. — Ако тръгна да освобождавам всеки, ще трябва аз да ви върша работата — той грубо я прекъсна и я подмина.\nВиктория се спря и не повярва на очите и ушите си.\nЯсен я погледна така сякаш ѝ задава същия въпрос.\nТа ти дори не я изслуша? — продължи шокирана Виктория.\nАз... — смути се той.\nВървете — аз ви пускам! — Виктория кимна на жената и с бързи крачки тръгна да излиза навън. Ясен се обърка, погледна жената за секунди се поколеба как да реагира, нищо не каза и тръгна след Виктория.\nТя излезе в коридора. Сърцето ѝ се беше свило.\nКакво ти става, ние не сме благотворителна организация, за да се превъплъщаваш в Майка Тереза? — решително каза Ясен, когато я настигна. — Тук хората идват, за да работят!\nВиктория го гледаше изпитателно.\nНе е благотворителна организация, но не е и концлагер — малко повече човещина и разбиране може да има! — каза тя след като си пое дълбоко въздух.\nТака няма ред; няма дисциплина... Добре дошла в реалността, Виктория — още по-уверено продължи да обяснява Ясен.\nТи ли знаеш, каква е реалността? Ти за 30- те минути, в които хората трябва да се нахранят — сигурно не може да прецениш какъв цвят вратовръзка днес да си сложиш!\nЯсен млъкна, а Виктория излезе навън и тръгна към колата си. Хлопна силно вратата, влезе вътре и запали една цигара. Ръцете ѝ трепереха от гняв. Постоя няколко минути, а онзи мъж, който бе охрана, я гледаше с любопитство, Виктория видя в огледалото, че излиза онази същата жена, която бе помолила да я освободят от работа — притичваше и говореше по телефона. Нещо накара Виктория инстинктивно да излезе от колата и да ѝ помаха.\nИскате ли да ви закарам, виждам, че бързате!\nВикам такси, благодаря ви! — любезно отказа жената, докато държеше все още телефона на ухото си.\nЗатворете телефона! Аз ще ви закарам по-бързо!\nЖената ѝ кимна и отмени поръчката си, затвори телефона и се затича към нея.\nКазвам се Виктория — представи се Вики,\nАз съм Ивана!\nДвете се здрависаха, жената бе много нервна — личеше си, че наистина много бърза,\nХайде — да тръгваме! — Виктория я покани в колата.\nИвана седна на задната седалка и Виктория подкара колата.\nЗа къде сте?\nЖивея до Търговския център — срещу подлеза! — отвърна притеснено жената, гласът ѝ трепереше. — Благодаря ви много!\nВиктория нищо не отговори. От време на време поглеждаше в огледалото очите ѝ — разчете, че нещо силно я тревожи.\nКакво става, нещо лошо ли се е случило?\nДа... — автоматично каза тя. — Всъщност не толкова... Синът ми е паднал от количката и не може да се качи — стои на земята... И ми се обади.\nКаква количка? — в първия момент не разбра Виктория.\nТой не може да ходи и е в инвалидна количка, решил да сготви нещо... Обикновено не остава сам, но сестра му е за 2 дни извън града и ... Става белята — добре, че телефонът му е бил в джоба на панталона — Ивана нервно се опитваше да обясни.\nТой на колко години е? — едва попита Виктория, защото се свиваше сърцето ѝ.\nНа 24! — отвърна жената и се усмихна.\nИ е решил да сготви? — прошепна Виктория на себе си.\nДа — днес имам рожден ден, сигурно е решил да ме изненада — трябваше да си взема отпуска! — в гласа на жената имаше жестоко самообвинение.\nТревожният поглед на Ивана се насочи към овощната ябълкова градина — очите ѝ бяха сухи и празни.\nЗащо има толкова много болка? — попита Виктория и се напълниха очите ѝ.\nНе знам... — отвърна тя. — Един ден може би просто се примиряваш, че животът не е честен. Може би на това му казвали „помъдряване“. И сега, когато съм на 50 години, отказвам да приема, че е така — по-скоро това помъдряване си е „примиряване“ — унесено разсъждаваше Ивана на глас. — Когато синът ми се обади — бях готова да напусна работа, макар че трудно щях да си намеря после друга. Това не би било мъдро от моя страна, нали?\nДвете се разсмяха, макар че по бузите на Виктория се стичаха сълзи.\nКак запази вярата си? — попита Вики.\nЧета я в очите на децата ми и най-вече в очите на сина ми — той вярва, че чудесата са възможни — сухите очи на Ивана заискряха и тя се разплака така, сякаш не бе плакала от години — Виктория бе сигурна, че е така. — И аз вярвам в чудесата, защото вярвам на сина си — не бих могла да го предам! — продължи жената и избърса сълзите си.\nКолата влезе в града — двете мълчаха след този така интимен за тях разговор. Виктория пристигна до мястото и спря колата.\nИзвинявай, не попитах ти коя си — каза жената, преди да затвори вратата.\nНикоя... Аз съм никоя... — Виктория прехапа устни и погледна с болка Ивана.\nЖената я хвана за ръката и ѝ се усмихна.\nНапротив — ти си непознатият човек, който ми помогна днес. Ти си моето малко чудо!\nИвана се усмихна, погали я и се изгуби в тълпата, а Виктория неудържимо се разплака.\nВиктория повече от всякога искаше да влезе в пламъците на огъня и да изгори болката и тъгата, която усещаше в новия си живот.\nДанислав се взираше в дисплея на фотоапарата си — снимаше видеоклип на случайна жена, която стоеше в колата и плачеше. Преди минути правеше видеоклип на облаците в небето, но изведнъж близо до него спря кола — от която излезе жена на средна възраст, докосна момичето, което шофираше, и то се разплака. Данислав доближи с обектива лицето ѝ.\nТова е момичето от рождения ден, на който отидохме в столицата, след няколко секунди той я разпозна.\nТолкова е красива тъгата ѝ...\nВиктория сякаш чу мисълта му и го погледна.\nНаблюдаваше го поне 10 секунди. Данислав не спря да записва и се вгледа в нея. Поколеба се дали да ѝ махне — но бе явно, че тя не го разпознава. Виктория запали колата и потегли. Данислав изключи камерата и прибра статива.\nДнес си беше купил нов обектив и обикаляше из града, за да снима разни неща; да го разучи и да му се наслади. Беше си го поръчал преди седмица, защото знаеше, че ще му трябва за дипломния филм, който смяташе да започне да снима скоро. Цял ден беше превъзбуден заради новата си придобивка. Това, което засне, го натъжи, но му се стори като най-красивото нещо, което някога е снимал.\nДанислав постави апарата в специална чанта и закопча калъфа на статива.\nДани, това ти ли си? — чу се познат женски глас.\nДанислав вдигна глава и видя, че пред него стои колежката на баща му — Ася. Той се усмихна приятно изненадан и двамата се прегърнаха.\nЗдравей! Радвам се, че те виждам — каза той.\nВсе същото слънце си. Дани — разсмя се тя.\nБлагодаря и ти — отвърна той. — Защо не си в болницата?\nВзела съм си отпуска, а и дойдох в града да свърша малко работа — каза тя и изведнъж се сети нещо и се разсмя. — Всъщност много странно — трябваше да говоря с обща приятелка на мен и баща ти, която държи една много стилна художествена галерията точно на главната улица. Става въпрос за изложбата на онази българка, от която баща ти купи картина, докато бяхме в Париж. Сети ли се?\nДа... Силвия. — Данислав се разсмя на съвпадението особено след като забеляза шала ѝ. — Виждам, че си сложила на шията си и причината, която ви е отвела на изложбата.\nБащата на Данислав му бе разказал за историята с шала с люляците, които Ася била сънувала. Тя се сети и започна истерично да се смее.\nСложих го за късмет — макар че е голяма жега! — тя го свали и си го прибра в дамската чанта. — Препотих се направо, ама нали съм си суеверна!\nВсички знаят историята с шала! — пошегува се Данислав и я докосна по рамото. — Искам да ти благодаря, че си приятелка с баща ми и че се премести в друга болница, макар и в по-малък град — каза Данислав, той дълго време искаше да ѝ го каже. — Знам, че си го направила, за да не е сам — това е много приятелско от твоя страна!\nКолко си мил! Благодаря ти, че го казваш! — усмихна се тя. — Никога няма да забравя помощта му, когато имах нужда — той ме убеди, че има смисъл да се помага на хората! Невероятен човек! — тя погледна Данислав и тихо каза. — Пази си го!\nЩе! Трябваше ни повече време! — съгласи се Данислав, — Как е работата в болницата?\nПо-спокойно е, но сега лятото... Всички тези хора по морето — непрекъснато сънувам кошмари, че стават злополуки, удавяния... Нали ме знаеш колко съм луда! Все още не мога да свикна с тези неща.\nНе може човек да свикне с това — така е! — каза той и си спомни за майка си. — Както и да е! Аз ще тръгвам!\nДанислав и Ася се разделиха на тротоара. Тя не погледна светофара от еуфорията, която предизвика срещата им. Той светеше червено и тя чу от дясната си страна кола, която набива рязко спирачки. Ася подскочи ужасена и изпусна чантата си, а колата спря на метър от нея. Шалът незабележимо падна на асфалта. От колата излезе Виктор, който бе пребледнял.\nДобре ли сте? — шокиран попита той.\nДа,„ Да! Извинявайте! — започна да повтаря Ася, грабна чантата си и уплашена все пак пресече на другия тротоар.\nВиктор се плесна по челото.\nЗатова не мога да спя с жени! — въздъхна той, шокиран от невнимателността ѝ.\nЗапочнаха да се чуват клаксони зад колата му, която пречеше на движението. Виктор се ядоса и хлопна с ръка върху капака на колата зад него и показа среден пръст.


За аудио/видео/фото обработка,3D ефекти,анимация, Windows 8.1Enterprise или Pro - Windows - kaldata.com - Форуми\nЗа аудио/видео/фото обработка,3D ефекти,анимация, Windows 8.1Enterprise или Pro\nот ignorant, 24 януари 2015 в Windows\nЗа аудио/видео/фото обработка, 3D ефекти, анимация. Ще има и мн яко рендъринг. Windows 8.1 Enterprise или Pro? Кое ще е по-добре за изброените дейности?\nПоне за рендъринг не е ли по-добре Enterprise или няма значение?\nДоколкото знам, тези неща не се правят от Windows. Има си специализиран софтуер за тази работа и съответно зависи с каква конфигурация си и с какъв бюджет разполагаш.\nПисал съм ти в другия форум.\nТова не зависи от операционната система, зависи от конфигурацията с която разполагаш.\nДобре де обясненте ми каква ми е ползата със Ентърпрайса 8.1 от Про? И някаква вреда има ли от ентърпрайса?\nДа, Enterprise заема повече памет. А за горните неща имате нужда от колкото се може повече памет\nДобре ама това ми е ясно на мен, колко в повече не ми е? Никой ли не знае?\nЗдрасти току що поставих DDR3 EVO Leggera DUAL CHANNEL 2400 2x8gb\nИ се притеснява колко ще му заема Windows ...\nДа щото програмите които ще ползвам са тежки и лакоми за рам. Но ако ентърпрайса е съвсем малко повече ядящ рам не ме бърка. ако обаче яде повече от 300-400мб разлика ше ме бърка! И никой няма компетентен да ми каже...\nWindows - 64bit - задължително. защото подържа повече от 4 GB RAM\nДъно - Да подържа минимум 64bit процесор, минимум dual chanel DDR3 - 1600Mhz\nCPU - 64bit много-ядрен с възможно по-висока честота в Mhz и колкото може повече L cache памет.\nRAM - минимум dual chanel DDR3 - 1600Mhz. 2 или 3 GB ram за всяко ядро на процесора.\nВидео карта задължително отделна с минимум 1 или 2 GB памет с препоръчително да има букси за поне два монитора. Също да поддържа последните графични технологии. например GTX 970 е ок.\nСъщо отделна аудио карта - за предпочитане пред вградената.\nМонитор минимум Full HD 1080 - 32 bit true color.\nHDD - SSD за операционната система ,а за големите файлове 1TB обикновен диск е ок.\nЗахранването трябва да е 33% повече от консумацията на всички компоненти взети заедно.\nПрепоръчително е да се проверят системните изисквания на програмите които ще се използват.\nРедактирано 27 януари 2015 от cardamin (преглед на промените)\nзахранването ми се включва сякаш бавно. всмисъл докато светнат лампичкие клавиатурата минават 2секунди някъде,тфа за пръв път ми се случва със това ново захранване,а после половинсекунда докато и монитора се включи. Захранването е 900 ватово. На какво може да се дължи, да не би да не съм свързал жичките правилно?\nВинаги е препоръчително да се инвестира в качествено захранване, защото е наи-важният компонент в системата.\nзабавянето го преписвам на Bios, защото извършва проверка на хардуера при стартиране, най-накрая стартира ОС.\nНо немога да кажа на 100% че е Bios.\nЗа бърз старт е добре да се изпозва М.2 10 GB/s технологията ако е налична на дъното. Разбира се ако бюджета позволява.\nМи с предното захранване за половин секунда тръгваше, сега 2 и половина. Проблема се появи след смяна на захранванията. И тъй, захранването ли е причината?


Агенция "СЕДМИЦА" - Сливен | Проведе се приемен ден на кмета на Община Сливен Стефан Радев\nПроведе се приемен ден на кмета на Община Сливен Стефан Радев\n14.06.2018 / 16:29\nПриемен ден на кмета Стефан Радев се проведе днес. Граждани поставиха пред него въпроси от различно естество. За приемния ден се бяха записали двама директори на училища, които поставиха служебни въпроси. Граждани запознаха кмета с проблеми, свързани с техните имоти. По време на приемния ден бяха изложени проблеми и от личен характер. Приемният ден на кмета беше по изключение днес.\nКметът, заместник- кметовете и секретарят на Община Сливен имат приемен ден всеки първи четвъртък от месеца. Записването става два дни преди това – във вторник от 8.30 ч. в Центъра за административно обслужване на гражданите, източен вход на общината. Жалби и сигнали се приемат и по електронна поща.


Самонадуваща се постелка Husky Flop 7 - store.bg\nКаталожен номер 1000004993\nРазмери на продукта 198 / 65 / 7 cm\nСамонадуваща се постелка от "Husky" е изработена от здрав и износоустойчив материал. Дебелината ѝ е 7 cm, което гарантира добра изолация от студ, неравности и влага. Постелката може да се използва и на открито. Снабдена е с два клапана за надуване. Направена е от 150D Polyester материал с TPU покритие, което осигурява ниското тегло, издръжливост, а производството му е природосъобразно.\nконструкция - самонадуваща се\nклапан - два броя, пластмасови\nразмери - 198 / 65 / 7 cm\nразмер компресирана - 65 x 25 cm\nтегло - 2.250 kg\nЗа да оцените продукта "Самонадуваща се постелка - Flop 7", изберете цифрата отговаряща на Вашата оценка по десетобалната система:\nИзползваните в представянето на "Самонадуваща се постелка - Flop 7 - Размери 198 / 65 / 7 cm" текстови, графични и други материали са собственост на носителите на авторските им права.